tripathysagar/odia_wiki huggingface dataset:
ଜୋଲପିଡେମ  (ଇଂରାଜୀ ଭାଷାରେ , ଏକ ବ୍ୟବସାୟୀକ ନାମ ଆମ୍ବିଏନ/ ) ଏକ ଔଷଧର ନାମ ଯାହା ଅନିଦ୍ରା   ସମସ୍ୟାର ଉପଶମ ନିମନ୍ତେ ଦିଆଯାଏ  । ମାର୍ଗଦର୍ଶକ ସୁପାରିସ ଅନୁସାରେ ପରାମର୍ଶ    ଓ ବ୍ୟବ‌ହାରିକ ପରିବର୍ତ୍ତନ ସାହାଯ୍ୟ ନେବାପରେ ଫଳପ୍ରଦ ନହେଲେ ଏହି ଔଷଧ ଦିଆଯାଏ । ନିଦ୍ରା ଆରମ୍ଭ ହେବା ସମୟ   ଏହାଦ୍ୱାରା କମିଯାଏ ଓ ଅଧିକ ମାତ୍ରା ଦେଲେ ଅଧିକ ସମୟ ନିଦ ହୁଏ । ବଟିକା, ଜିଭତଳ ବଟିକା ଓ ସ୍ପ୍ରେ ଆକାରରେ ଏହା ପାଟିରେ ଦିଆଯାଏ   । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦିନରେ ନିଦଲାଗେ, ମୁଣ୍ଡ ବିନ୍ଧା, ଅଇ ଓ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ମରଣ ଶକ୍ତିର ସମସ୍ୟା, ହାଲ୍ୟୁସିନେସନ   ଓ ମାଦକ ସମସ୍ୟା   ହୋଇପାରେ । ସନ ୨୦୧୩ରେ ଔଷଧ ଯୋଗୁ ପରବର୍ତ୍ତୀ ସକାଳ ଅସୁବିଧା ହେଉଥିବା ଲକ୍ଷ କରି ଏହାର ମାତ୍ରା କମ କରିଦିଆଯାଇଥିଲା । ମାତ୍ରାଧିକ ଔଷଧ ନେଉଥିଲେ ବା ଦୀର୍ଘକାଳୀନ ଔଷଧ ନେଉଥିଲେ ପରବର୍ତ୍ତୀ ସକାଳେ ଡ୍ରାଇଭ କରିବାକୁ ନିଷେଧ କରାଯାଏ । ଜୋଲପିଡେମ ପ୍ରତିକ୍ରିୟାକୁ ଫ୍ଲୁମାଜେନି   ଓଲଟେଇ ଦେଉଥିଲେ ମଧ୍ୟ ସାଧାରଣତଃ ସ‌ହାୟକ ଯତ୍ନରେ   ଉପଶମ ହୋଇଯାଏ । ଇମିଡାଜୋପାଇରିଡିନ   ଶ୍ରେଣୀର ଏହି ଜୋଲପିଡେମ ଓଷଧ ନନବେଞ୍ଜୋଡାଏଜେପିନ   ଓ ହିପନୋଟିକ   ସମ୍ପର୍କୀୟ ଅଟେ । ଜୋଲପିଡେମ ଏକ ଟାଇପ ୧ ଗାବା ରିସେପ୍ଟର ଆଗୋନିସ୍ଟ   ଔଷଧ । ଏହା ଗାବା ରିସେପ୍ଟର   ସ‌ହିତ ଅନୁବନ୍ଧିତ ହୋଇ ଗାବା ପ୍ରଭାବକୁ ବୃଦ୍ଧି କରି କାର୍ଯ୍ୟକ୍ଷମ ହୁଏ । ଏହାର ହାଫ ଲାଇଫ  ୨-୩ ଘଣ୍ଟ । ଯକୃତ ସମସ୍ୟା   ଥିଲେ ଏହି ପ୍ରଭାବ ଅଧିକ ହୁଏ । ସନ୧୯୯୨ରେ ଜୋଲପିଡେମ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ସନ ୨୦୦୭ରୁ ଏହା ଏହା ଜେନେରିକ ଔଷଧ ନାମରେ   ମିଳୁଛି । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୭ରେ ଏହାର ମାସିକ ମୂଲ୍ୟ ପ୍ରାୟ ୮ ଆମେରିକୀୟ ଡଲାର ଓ ନିୟନ୍ତ୍ରିତ ନିର୍ଗମନ ଔଷଧର ମୂଲ୍ୟ ୬୬ ଆମେରିକୀୟ ଡଲାର । ଏହା କଣ୍ଟ୍ରୋଲଡ ସବସ୍ଟାନ୍ସ ଆକ୍ଟ ଅଫ ୧୯୭୦ର  ( 1970/ ) ସିଡ୍ୟୁଲ ୪ର   ଅନ୍ତର୍ଭୁକ୍ତ ନିୟନ୍ତ୍ରିତ ପଦାର୍ଥ  । ଯୁକ୍ତରାଷ୍ଟ୍ର ଆମେରିକାରେ ନିଦ୍ରା ସମସ୍ୟା ନିମନ୍ତେ ଏକ ସାଧାରଣ ପ୍ରେସକ୍ରିପସନ ଯାହା ବର୍ଷକୁ ୧୦ ନିୟୁତ ଦିଆଯାଏ ।
ଦଶିପୋକ ସଂକ୍ରମଣ  ଇଂରାଜୀରେ ବା ଏଣ୍ଟେରୋବାଏସିସ/ , ଏକ ପ୍ରକାର ମାନବ ପରଭୋଜୀ ରୋଗ   ଯାହା ପିନ‌ୱର୍ମ    ପ୍ରତିଶବ୍ଦ ଥ୍ରେଡ‌ୱର୍ମ, ସିଟ‌ୱର୍ମ  ପରଭୋଜୀ ଯୋଗୁ ହୁଏ । ଏହି ରୋଗ ହେଲେ ସାଧାରଣତଯ ମଳଦ୍ୱାର   ପାଖରେ ଗଲୁ   କରେ । ଏହି ଗଲୁ ଯୋଗୁ ଶୟନରେ ବାଧା ହୁଏ । ଏହି ପରଭୋଜୀର ଅଣ୍ଡା ଖାଦ୍ୟ ସ‌ହ ମିଶି ଦେହକୁ ଯିବାର ୪-୮ସପ୍ତାହ ପରେ ଦେହ ଭିତରେ ଅଣ୍ଡାରୁ ଛୁଆ ହୋଇ ତାହାର ଅଣ୍ଡା ମଳଦ୍ୱାର ଚାରିପାଖରେ ଦେଖାଯାଏ । କେତେକ ଲୋକ ସଂକ୍ରମିତ ହୋଇଥିଲେ ମଧ୍ୟ ଲକ୍ଷଣହୀନ ହୁଅନ୍ତି । ଦଶିପୋକର ଅଣ୍ଡା ଯୋଗୁ ଏହି ରୋଗ ବ୍ୟାପେ । ଦଶିପୋକ ମଳଦ୍ୱାର ଚାରିପାଖେ ଅଣ୍ଡା ଦିଏ ଯାହା ପ୍ରାୟ ୩ ସପ୍ତାହ ପର୍ଯ୍ୟନ୍ତ ବଞ୍ଚିରହନ୍ତି । ହାତ, ଖାଦ୍ୟ ଓ ଅନ୍ୟାନ୍ୟ ଦ୍ରବ୍ୟ ମାଧ୍ୟମରେ ମନୁଷ୍ୟ ଖାଏ । ସ୍କୁଲ ପିଲା, ଅନୁଷ୍ଠାନରେ ରହୁଥିବା ଲୋକ ଓ ସଂକ୍ରମିତ ରୋଗୀଙ୍କ ସେବା କରୁଥିବା ଲୋକଙ୍କର ଏହି ରୋଗ ସଙ୍କଟ ରହେ । କୌଣସି ପଶୁଙ୍କଦ୍ୱାରା ରୋଗ ବ୍ୟାପେ ନାହିଁ । ଅଣୁବୀକ୍ଷଣରେ ଏହାର ଅଣ୍ଡା ଦେଖି ବା ଏକ ସେ:ମି: ଲମ୍ବର ଏହି ପରଭୋଜୀକୁ ଦେଖି ରୋଗ ନିର୍ଣ୍ଣୟ କରାଯାଏ । ଏହି ରୋଗ ନିମନ୍ତେ ମିଳୁଥିବା ମେବେଣ୍ଡାଜୋଲ, ପାଇରାଣ୍ଟେଲ ପାମୋଏଟ   ବା ଆଲବେଣ୍ଡାଜୋଲ ମଧ୍ୟରୁ ଗୋଟିଏ ଔଷଧର ଦୁଇ ମାତ୍ରା/ଡୋଜ ଦୁଇ ସପ୍ତାହ ଅନ୍ତରରେ ଦିଆଯାଏ । ରୋଗୀ ସ‌ହିତ ବାସ କରୁଥିବା ବା ତାହାର ଯତ୍ନ ନେଉଥିବା ସମସ୍ତ ଲୋକଙ୍କୁ ଏହି ଔଷଧ ଦିଆଯାଏ । ପ୍ରତ୍ୟେକ ଡୋଜ ଖାଇସାରିବା ପରେ ବ୍ୟକ୍ତିଗତ ସମସ୍ତ ବ୍ୟବ‌ହୃତ ଜିନିଷ ଗରମ ପାଣିରେ ଧୋଇବାକୁ ଉପଦେଶ ଦିଆଯାଏ । ଉତ୍ତମ ହସ୍ତ ପ୍ରକ୍ଷାଳନ  , ସବୁଦିନ ସକାଳେ ସ୍ନାନ ଓ ପ୍ରତିଦିନ ଅନ୍ତବସ୍ତ୍ର   ବଦଳେଇଲେ ପୁନଃ ସଂକ୍ରମଣ ପ୍ରତିରୋଧ କରିହୁଏ । ପୃଥିବୀର ପ୍ରତ୍ୟେକ ସ୍ଥାନରେ ସାଧାରଣତଃ ଦଶିପୋକ ସଂକ୍ରମଣ ହୁଏ । ବିକଶିତ ଦେଶମାନଙ୍କରେ   ଏହି ରୋଗ ଏକ ସର୍ବାଧିକ ସାଧାରଣ ରୋଗ । ସ୍କୁଲ ପିଲାଙ୍କୁ ଏ ରୋଗ ଅଧିକ ଆକ୍ରମଣ କରେ । ଯୁକ୍ତରାଷ୍ଟ୍ର ଆମେରିକାରେ ଯେ କୌଣସି ସମୟରେ ୨୦% ଲୋକ ଏ ରୋଗର ଶିକାର ହୋଇଥାଆନ୍ତି । ଉଚ୍ଚ ସଙ୍କଟରେ ଥିବା ଲୋକଙ୍କ ମଧ୍ୟରୁ ୫୦% ଲୋକଙ୍କୁ ଏ ରୋଗ ହୁଏ । ଏହାକୁ ଏକ ସାଂଘାତିକ ରୋଗ ରୂପେ ବିବେଚନା କରାଯାଏ ନାହିଁ । ସାରା ମାନବ ଇତିହାସରେ ଏହି ରୋଗ ହୋଇଥିବା ଜଣାଯାଏ ।
ପରମଜିତ ସିଂହ ସିଧୁ  ପଞ୍ଜାବୀ:        , ଜଣେ ପାତିଆଲାର ଲୋକ ଯିଏ ବ୍ୟବସାୟରେ ପମି ବାଇ ନାମରେ ପରିଚିତ, ଓ ଭାରତୀୟ ଗାୟକ, ଗୀତ ଲେଖକ ଓ ଭାଙ୍ଗରା ନର୍ତ୍ତକ । ପଞ୍ଜାବର ପାରମ୍ପରିକ ଲୋକ ନୃତ୍ୟ ଭାଙ୍ଗରା ସ‌ହିତ ପଞ୍ଜାବୀ ସଙ୍ଗୀତ ଦୁନିଆରେ ତାଙ୍କୁ ଜଣେ ପ୍ରସିଦ୍ଧ ସଙ୍ଗୀତକାର ଭାବରେ ଚର୍ଚ୍ଚା କରାଯାଏ । ୧୯୮୭ରେ ଅଶକେ ଗୀତ ଗାଇବା ପରଠାରୁ ସେ ଜାତୀୟ ଧ୍ୟାନ ପାଇବା ପରେ ସେ ୧୨ଟି ଆଲବମ ରେକର୍ଡ଼ କରିଛନ୍ତି ଓ ତାଙ୍କ ବ୍ୟାଣ୍ଡ ସ‌ହିତ ସାରା ପୃଥିବୀରେ ପ୍ରଦର୍ଶନ କରିଛନ୍ତି । ପଞ୍ଜାବୀ ଲୋକ ସଙ୍ଗୀତକୁ ତାଙ୍କର ଅବଦାନ ନିମନ୍ତେ ଦିଲ୍ଲୀର ରାଷ୍ଟ୍ରପତି ଭବନଠାରେ ଭାରତର ପ୍ରେସିଡେଣ୍ଟ ପ୍ରଣବ ମୁଖର୍ଜୀ ତାଙ୍କୁ ୪ ଅକ୍ଟୋବର ୨୦୧୬ରେ ସଙ୍ଗୀତ ନାଟକ ଏକାଡେମୀ ପୁରସ୍କାର ପ୍ରଦାନ କରିଥିଲେ । ପ୍ରାକ୍ ଜୀବନ ସର୍ଦ୍ଦାର ପରତାପ ସିଂହ ବାଘିଙ୍କ ପୁତ୍ର ଥିଲେ ଓ ସଙ୍ଗରୁର ଜିଲ୍ଲା, ପଞ୍ଜାବ, ଭାରତର ଜଖେପାଲରେ ଜନ୍ମ ଗ୍ରହଣ କରିଥିଲେ । ବାଲ୍ୟ କାଳରେ ପଞ୍ଜାବର ଲୋକ ନୃତ୍ୟ ଭାଙ୍ଗରା ପ୍ରତି ସେ ସମୟକ୍ରମେ ଆକର୍ଷିତ ହୋଇଥିଲେ ଓ ବିଭିନ୍ନ ବିଦ୍ୟାଳ‌ୟ ଉତ୍ସବରେ ଭାଗ ନେବାକୁ ଆରମ୍ଭ କଲେ । ପରବର୍ତ୍ତୀ କାଳରେ କଲେଜ ଜୀବନରେ ଆନ୍ତର୍ବିଶ୍ୱବିଦୟାଳୟ ଉତ୍ସବମାନଙ୍କରେ ଭାଗ ନେଲେ ଓ ଅବଶେଷରେ ଭାଙ୍ଗରାର ନୃତ୍ୟ ନିର୍ଦ୍ଦେଶକରେ ପରିଣତ ହେଲେ । ଏମଏ ପଢ଼ୁଥିବା ବେଳେ ସେ ସୌଖୀନ ଭାବରେ ଗୀତ ଗାଇବାକୁ ଆରମ୍ଭ କରିଥିଲେ । ୧୯୮୨ ମସିହାରେ ସେ  'ନାଚଦି ଜ ‌ୱାନୀ ' ନାମକ ତାଙ୍କର ପ୍ରଥମ ଗୀତ ରେକର୍ଡ଼ କରିଥିଲେ । ପରବର୍ତ୍ତୀ କାଳରେ ସେ ୨୦ଟି ଦେଶରେ ଭ୍ରମଣ କରି ସେହି ସ୍ଥାନମାନଙ୍କରେ ଭାଙ୍ଗରା ନୃତ୍ୟ ଓ ଲୋକ ସଙ୍ଗୀତ ପ୍ରଦର୍ଶନ କରିଥିଲେ । ଖାଲି ସମୟରେ ସେ ଥିଏଟରର ହାସ୍ୟ କଳାକାର ଭାବରେ ରାମ ଲୀଳା ସ୍ଟେଜରେ କାମ କରିଥିଲେ । ସଙ୍ଗୀତ ଜୀବନ ନରିନ୍ଦର ବିବାଙ୍କ ସ‌ହିତ ପମି ବାଇ ତାଙ୍କର ପ୍ରଥମ କାସେଟ ୧୯୮୭ ମସିହାର ରେକର୍ଡ଼ କରିଥିଲେ । ତା 'ପରେ ସେ ବିଖ୍ୟାତ ଟିଭି ଓ ରେଡିଓ କଳାକାର ସୁରିନ୍ଦର କୌରଙ୍କ ସ ‌ହିତ ଅଡିଓ କ୍ୟାସେଟ ରେକର୍ଡ଼ କରିଥିଲେ । ୧୯୯୧ ମସିହାରେ ରିଲିଗ ହୋଇଥିବା ଜଗଜିତ ସିଂହଙ୍କର ଏକ ଅଡିଓ କ୍ୟାସେଟରେ ପମି ବାଇଙ୍କର ଏକ ଗୀତ ରେକର୍ଡ଼ କରିଥିଲେ । ମିଉଜିକ ଟୁଡେ ତାଙ୍କର ଦୁଇଟି ଗୀତ ରେକର୍ଡ଼ କରିଥିଲେ । ସୁରିନ୍ଦର ବଚନ, ଚରଣଜିତ ଅହୁଜା, କୁଲଜିତ ସିଂହ, ପଣ୍ଡିତ ଜ୍ୱାଲା ପ୍ରସାଦ ଓ ବେଦ ସେଠି ଭଳି ସଙ୍ଗୀତ ନିର୍ଦ୍ଦେଶକଙ୍କ ସ‌ହିତ କାମ କରିଛନ୍ତି । ତାଙ୍କର ସୁଅବସର ଆସିଲା ଯେତେବେଳେ ସେ ସଙ୍ଗୀତ ନିର୍ଦ୍ଦେଶକ କୁଲଜିତ ସିଂହଙ୍କର  "ଜି ନେ ଜାନ ନୁ କରଦା"  ଓ  "ରଙ୍କଲି ଦୁନିଆ ଟୋନ"  ରେକର୍ଡ଼ ରିଲିଜ ହେଲା । ତାଙ୍କର ଆଲବନ  "ନାଚ ପଉନି ଧମାଲ"  ୨୦୦୫ ମସିହାରେ ରିଲିଜ ହେଲା ଓ ତାହା ପରେ ୨୦୦୯ ମସିହାରେ ଅମନ ହାୟେର ପ୍ର‌ଯୋଜିତ  "ପଞ୍ଜାବନ"  ରିଲିଜ ହେଲା ।  "ପଞ୍ଜାବିଅନ ଦି ବଲ୍ଲେ ବଲ୍ଲେ"  ଶିର୍ଷକ ଗୀତ ପଞ୍ଜାବରେ ଏକ ଭିଡିଓରେ ରିଲିଜ ହୋଇଥିଲା । ଏହା ପରେ ତାଙ୍କର  "ଜୁଗନି"  ଓ  "ଡାଏମଣ୍ଡ ସୋହନିୟେ"  ଆଲବମ ୨୦୧୫ରେ ରିଲିଜ ହୋଇଥିଲା ।
ରାକେଶ ଦିୱାନ  (୧୯୬୯ - ୨୭ ଅପ୍ରେଲ ୨୦୧୪) ଜଣେ ଭାରତୀୟ ଅଭିନେତା ଥିଲେ  । ଉତ୍ତରପ୍ରଦେଶର ହାଥରସର ଏହି କଳାକାର ଚରିତ୍ର ଅଭିନେତା ଜଣାଶୁଣା ଥିଲେ । ୨୭ ଅପ୍ରେଲ ୨୦୧୪ ଦିନ ସକାଳେ ଇନ୍ଦୋରରେ ବାରିଆଟ୍ରିକ୍ ସର୍ଜରୀ ପରେ ଅସୁସ୍ଥତା ହେତୁ ତାଙ୍କର ଦେହାନ୍ତ ହୋଇଥିଲା ।
ବୀର ସିପ୍‌କା  (୧ ଫେବୃଆରୀ ୧୯୫୬ - ୩ ମାର୍ଚ୍ଚ ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ବୀର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୯୫, ୨୦୦୦ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଗୋଲାମୁଣ୍ଡାରେ ଏକ ଆଇନ ମହାବିଦ୍ୟାଳୟ ସ୍ଥାପନ କରିଥିଲେ । ଜନ୍ମ, ପରିବାର ଓ ଶିକ୍ଷା ବୀର ସିପ୍‌କା ୧୯୫୬ ମସିହାର ଫେବୃଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାସୁ ସିପ୍‌କା ଏବଂ ପତ୍ନୀଙ୍କ ନାମ ଯଶୋବନ୍ତି ସିପ୍‌କା । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ବୀର ସିପ୍‌କା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ ଏବଂ ପୂର୍ବରୁ ସେ ଜନତା ଦଳରେ ମଧ୍ୟ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ମୃତ୍ୟୁ ବୀର ସିପ୍‌କା ୨୦୨୦ ମସିହାର ମାର୍ଚ୍ଚ ମାସ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୪ ବର୍ଷ ବୟସ ହୋଇଥିଲା ।
ମୁଜିବ ନଗର  ବଙ୍ଗଳା:      , ପୂର୍ବରୁ ବୈଦ୍ୟନାଥତାଲା ଓ ଭାବେରାପୁର ନାମରେ ପରିବହିତ ଥିବା ସହର ଯାହା ବାଂଲାଦେଶର ମେହେରପୁର ଜିଲ୍ଲାରେ ଅବସ୍ଥିତ । ବାଂଲାଦେଶ ପାକିସ୍ଥାନଠାରୁ 10 ଏପ୍ରିଲ , 1971ରେ ଭିନ୍ନ ହେଇ ପ୍ରକୃତ ସ୍ୱାଧୀନତା ପ୍ରାପ୍ତ ହେବା ଆଗରୁ ଏହାର ଅବାମୀ ଲିଗର ନେତା ସେଖ ମଜିବୁର ରହମାନ ଶାସନ ବାଂଲା ଦେଶକୁ ସ୍ୱାଧୀନ ରାଷ୍ଟ୍ର ଭାବରେ ଘୋଷଣା କରିଥିଲେ । ତାଙ୍କ ସମ୍ମାନାର୍ଥେ ଏହି ସହରକୁ ମୁଜୀବନଗର ଭାବରେ ନାମିତ କରାଯାଇଥିଲା ।ମୁଜିବୁର ରହମାନ ଦେଶାନ୍ତରରେ ଥାଇ କଲିକତା ସହରରେ ଆନ୍ଦୋଳନର ନେତୃତ୍ୱ ନେଉଥିଲେ । ଏଠାରେ 20.10 ଏକର ପରିମିତ ସ୍ଥାନରେ ସ୍ମାରକୀ ନିର୍ମାଣ କରାଯାଇଛି । ସେହି ସ୍ଥାନରେ ବାଂଲାଦେଶର ନୂତନ ସରକାର ଶପଥ ଗ୍ରହଣ କରିଥିଲେ । ଗରିଲା ଯୁଦ୍ଧ ସମୟରେ ସେଖ ମୁଯଜିବୁରଙ୍କୁ ପାକିସ୍ଥାନ ସରକାର ଗିରଫ କରି ରଖିଥିଲେ। ପରେ ଡିସେମ୍ବର 1971 ମସିହାରେ ବାଂଲାଦେଶ ପାକିସ୍ତାନଠାରୁ ପ୍ରକୃତ ସ୍ୱାଧୀନତା ହାସଲ କରିଥିଲା । ତତ ପୂର୍ବରୁ ବାଂଲାଦେଶର ଉପଡ଼ାସ୍ତ୍ରପତି ଶୟଦ ନଜରୁଲ ଇସଲାମ ସରକାରଙ୍କ ମନ୍ତ୍ରୀମାନଙ୍କୁ ଏହି ମୁଜୀବ ନଗରଠାରେ ଶପଥ ଗ୍ରହଣ କରେଇଥିଲେ ।
ଯୋଗିତା ବିହାନୀ ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ । ସେ ୨୦୧୮ ମସିହାରେ, ଏକତା କପୁରଙ୍କ ଦ୍ୱାରା ନିର୍ମିତ ହିନ୍ଦୀ ଦୂରଦର୍ଶନ ଧାରାବାହିକ ଦିଲ୍ ହି ତୋ ହୈ ଜରିଆରେ ଅଭିନୟ ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ଯୋଗିତା ରାଜସ୍ଥାନର ବିକାନେର ଠାରେ ଏକ ମାରୱାଡ଼ି ପରିବାରରେ ଜନ୍ମଗ୍ରହଣ କରିଥିଲେ ଏବଂ ତାଙ୍କ ପିଲାଦିନ ଦିଲ୍ଲୀରେ କଟିଥିଲା । ୨୦୧୨ରେ ସେ ତାଙ୍କର ହାଇସ୍କୁଲ ଶିକ୍ଷା ଶେଷ କରିଥିଲେ ଏବଂ ୨୦୧୨ରୁ ୨୦୧୫ ଯାଏଁ ସେ ଦିଲ୍ଲୀ ବିଶ୍ୱବିଦ୍ୟାଳୟରେ କମ୍ପ୍ୟୁଟର ବିଜ୍ଞାନ ବିଭାଗରେ ସ୍ନାତକ ଅଧ୍ୟୟନ କରିଥିଲେ । ସ୍ନାତକ ପରେ, ସେ ଫରିଦାବାଦରେ ଏକ ଷ୍ଟାର୍ଟଅପ୍‌ରେ ଯୋଗ ଦେଇଥିଲେ ଏବଂ ୨୦୧୬ ଯାଏଁ କର୍ପୋରେଟ୍‌ରେ କାମ କରିଥିଲେ । ଅଭିନୟ ଜୀବନ ୨୦୧୮ ମସିହାରେ, ସେ ଫେମିନା ମିସ୍ ଇଣ୍ଡିଆ ରାଜସ୍ଥାନରେ ଭାଗ ନେଇଥିଲେ ଏବଂ ୩ୟ ସ୍ଥାନରେ ରହିଥିଲେ । ଅପ୍ରେଲ ୨୦୧୮ରେ, ସଲମାନ ଖାଁଙ୍କ ସହିତ ସୋନି ଟିଭିରେ ପ୍ରସାରିତ ଏକ ଗେମ୍ ଶୋ ଦଶ୍ କା ଦମ୍ ପାଇଁ ପ୍ରୋମୋରେ ସେ କାମ କରିଥିଲେ । ସେ ଏକତା କପୁରଙ୍କ ପ୍ରଯୋଜନାରେ ନିର୍ମିତ ହିନ୍ଦୀ ଦୂରଦର୍ଶନ ଧାରାବାହିକ ଦିଲ୍ ହି ତୋ ହୈରେ ମୁଖ୍ୟ ନାୟିକା ଭାବରେ କାମ କରିଥିଲେ । ନଭେମ୍ବର ୨୦୨୦ରେ, ସେ ଟେଡ୍ ଟକ୍‌ରେ ଯୋଗ ଦେଇଥିଲେ । ସେ ଦି କେରଲା ଷ୍ଟୋରୀରେ ଅଭିନୟ କରିଥିଲେ ।
ଘର ବାହୁଡ଼ା ୧୯୭୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର। ଏକାମ୍ର ଚିତ୍ରମ ବ୍ୟାନରରେ ନିର୍ମିତ ଏହି ଓଡ଼ିଆ କଥାଚିତ୍ର ସୋନା ମୁଖାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା ।
ହିନ୍ଦୁ ପୁରାଣ ଅନୁଯାୟୀ, ଧେନୁକାସୁର ବା ଧେନୁକା ପୌରାଣିକ କାହାଣିର ଏକ ରାକ୍ଷସ ଥିଲେ । କୃଷ୍ଣଙ୍କ ଭାଇ ବଳରାମଙ୍କ ଦ୍ୱରା ତାଙ୍କର ନିଧନ ହୋଇଥିଲା । ହରିବଂଶ ପୁରାଣର ବର୍ଣ୍ଣନା ଅନୁସାରେ ଗୋବର୍ଦ୍ଧନ ପର୍ବତର ଉତ୍ତର ଭାଗରେ ବହିଯାଉଥିବା ଯମୁନା ନଦୀ କୂଳରେ ଗୋରୁବର୍ଦ୍ଧନ ପର୍ବତର ଉତ୍ତରରେ ଥିବା ଯମୁନା ନଦୀ କୂଳରେ ଅବସ୍ଥିତ ଏକ ତାଳ ବଣରେ ଧେନୁକା ତାହାର ସହଚରମାନଙ୍କ ସହ ଗଧ ରୂପରେ ବାସ କରି ଆସୁଥିଲା । ଥରେ, ବଳରାମ, କୃଷ୍ଣ ଏବଂ ଗୋରୁମାନେ ଖଜୁରୀ ଗଛର ଫଳର ସୁଗନ୍ଧଦ୍ୱାରା ଆକର୍ଷିତ ହୋଇ ଏହି ଜଙ୍ଗଲକୁ ବୁଲି ଆସିଲେ । ଯେତେବେଳେ କୃଷ୍ଣ ଫଳର ସମ୍ଭାବ୍ୟ ମଧୁର ସ୍ୱାଦ ଉପରେ ମନ୍ତବ୍ୟ ଦେଇଥିଲେ, ବଳରାମ ଗଛଗୁଡ଼ିକୁ ହଲାଇବାଦ୍ୱାରା ଫଳଗୁଡିକ ତଳେ ପଡ଼ିଗଲା । ଜଣେ ଇର୍ଷାପରାୟଣ ଧନୁକା ବଳରାମଙ୍କ ଉପରେ କ୍ରୋଧ କରି ତାଙ୍କୁ କାମୁଡି ଦେଲା ଏବଂ ପଛ ଗୋଡରେ ଲାତ ମାରିଲା । ବଳରାମ ଧନୁକାଙ୍କ ଗୋଡକୁ ଧରି ଏକ ଗଛ ଚାରିପଟେ ଜୋରରେ ବୁଲାଇବାକୁ ଲାଗିଲେ । ଫଳରେ, ବୃକ୍ଷଟି ସହିତ ଧେନୁକା ପଡ଼ିଯିବା ଫଳରେ ଧେନୁକାର ଛାତି, ବେକ ଏବଂ ଅଣ୍ଟା ଭାଙ୍ଗିଗଲା । ବଳରାମ ଧନୁକାଙ୍କ ସହଚରମାନଙ୍କୁ ହତ୍ୟା କରିବାଦ୍ୱାରା ଗୋରୁମାନଙ୍କ ଆହାର ତଥା ବିଚରଣ ନିମନ୍ତେ ଏହି ଜଙ୍ଗଲ ଖୋଲା ରହିଲା ।
ଦୀପା ଦାସମୁନସୀ ଜଣେ ଭାରତୀୟ ରାଜନେତା । ସେ ୧୫ତମ ଲୋକ ସଭାରେ ରାଇଗଞ୍ଜ ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ସେ ଅକ୍ଟୋବର ୨୦୧୨ରୁ ମଇ ୨୦୧୪ ପର୍ଯ୍ୟନ୍ତ ନଗର ଉନ୍ନୟନ ମନ୍ତ୍ରୀ ଥିଲେ । ସେ ୧୯୯୪ ମସିହାରୁ ୨୦୧୭ ମସିହା ପର୍ଯ୍ୟନ୍ତ ଭାରତୀୟ ଜାତୀୟ କଂଗ୍ରେସର ରାଜନେତା ପ୍ରିୟ ରଞ୍ଜନ ମୁନସୀଙ୍କ ସହ ବିବାହିତ ଥିଲେ । ପ୍ରାରମ୍ଭିକ ଜୀବନ ଦାସମୁନସୀ ୧୫ ଜୁଲାଇ ୧୯୬୦ ମସିହାରେ ପଶ୍ଚିମବଙ୍ଗର କଲିକତାରେ ବେନୋଇ ଘୋଷ ଏବଂ ଦୁର୍ଗା ଘୋଷଙ୍କ ଘରେ ଜନ୍ମଗ୍ରହଣ କରିଥିଲେ । ସେ ୧୫ ଏପ୍ରିଲ ୧୯୯୪ ମସିହାରେ ପ୍ରିୟ ରଂଜନ ଦାସମୁନସୀଙ୍କୁ ବିବାହ କରିଥିଲେ । ତାଙ୍କର ଏକ ପୁତ୍ର ସନ୍ତାନ ଅଛନ୍ତି । ପଦବୀଗୁଡିକ ୧. ୨୦୦୬-୨୦୦୯ ସଦସ୍ୟ, ଗୋଲପୋଖର ପାଇଁ ପଶ୍ଚିମବଙ୍ଗ ବିଧାନ ସଭା ୨. ୨୦୦୯-୨୦୧୪ ରାୟଗଞ୍ଜରୁ ୧୫ତମ ଲୋକ ସଭାକୁ ନିର୍ବାଚିତ ୩. ୩୧ ଅଗଷ୍ଟ ୨୦୦୯ ସଦସ୍ୟ, କର୍ମକର୍ତ୍ତା, ଜନ ଅଭିଯୋଗ, ଆଇନ ଏବଂ ନ୍ୟାୟ ଉପରେ ସଂସଦୀୟ କମିଟି ୪. ୨୮ ଅକ୍ଟୋବର ୨୦୧୨, କେନ୍ଦ୍ର ରାଜ୍ୟ ମନ୍ତ୍ରୀ, ନଗର ଉନ୍ନୟନ ସଫଳତା ୧୯୮୪ ମସିହା ପରଠାରୁ ମଞ୍ଚ କଳାକାର, ଟେଲିଭିଜନ କଳାକାର, ପୋଷାକ ଡିଜାଇନର, କଳା ନିର୍ଦ୍ଦେଶକ  ଟିଭି ଧାରାବାହିକ ଏବଂ କ୍ଷୁଦ୍ର ଚଳଚ୍ଚିତ୍ର  । କ୍ରୀଡା ଏବଂ କ୍ଲବ ରାଷ୍ଟ୍ରପତି, ଦିଲ୍ଲୀ ମହିଳା ଫୁଟବଲ ଅନ୍ୟାନ୍ୟ ସୂଚନା ସ୍ନାତକୋତ୍ତର ସ୍ତରରେ ସ୍ୱର୍ଣ୍ଣ ପଦକ ବିଜେତା ଏବଂ ଥିଏଟରରେ ଅନେକ ପୁରସ୍କାର ଜିତିଥିଲେ । ଶିକ୍ଷା ଏବଂ ବୃତ୍ତି ସେ କଲିକତାର ରବୀନ୍ଦ୍ର ଭାରତୀ ବିଶ୍ୱବିଦ୍ୟାଳୟରେ ନାଟ୍ୟଶାସ୍ତ୍ରରେ ଏମ.ଏ କରିଥିଲେ । ସ୍ନାତକୋତ୍ତର ସ୍ତରରେ ସେ ସ୍ୱର୍ଣ୍ଣ ପଦକ ବିଜେତା ହୋଇଥିଲେ । ସେ ୨୦୦୬ ମସିହାରେ ଗୋଲପୋଖରରୁ ପଶ୍ଚିମବଙ୍ଗ ରାଜ୍ୟସଭାକୁ ନିର୍ବାଚିତ ହୋଇଥିଲେ । ୨୦୦୯ ମସିହାରେ, ସେ ୧୫ତମ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ଜନ ଅଭିଯୋଗ, ଆଇନ ଓ ନ୍ୟାୟ କମିଟିର ସଦସ୍ୟ ଥିଲେ । ସେ କେନ୍ଦ୍ର ରାଜ୍ୟ ଉନ୍ନୟନ ମନ୍ତ୍ରୀ ଥିଲେ । ସେ ଭୂମିହୀନ ଅଥବା ଅନାଥ ପିଲା, ଭିନ୍ନକ୍ଷମ ଶିଶୁ ଏବଂ ଆଦିବାସୀ ଲୋକଙ୍କ ପାଇଁ କାର୍ଯ୍ୟ କରିଛନ୍ତି ।
ଦେବରାଜ ସାହୁ  (ଜନ୍ମ: ୩ ଜାନୁଆରୀ ୧୯୨୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଦେବରାଜ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦେବରାଜ ସାହୁ ୧୯୨୯ ମସିହାର ଜାନୁଆରୀ ମାସ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଟଙ୍କଧର ସାହୁ ଓ ପତ୍ନୀଙ୍କ ନାମ ତରଙ୍ଗବାଳା ସାହୁ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ବିଜ୍ଞାନରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଦେବରାଜ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଉପର ମଙ୍ଗଶିଳା ଭାରତୀୟ ରାଜ୍ୟ ସିକ୍କିମର ଉତ୍ତର ସିକ୍କିମ ଜିଲ୍ଲାର ମଙ୍ଗନ ସବ ଡିଭିଜନର ଏକ ଗ୍ରାମ ।
ଖଲିଆପାଲି, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୮ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଏକାଦଶ ନକ୍ଷତ୍ର ହେଉଛି ପୂର୍ବ ଫାଲ୍‌ଗୁନୀ । ରାଶିଚକ୍ର  (ଅପମଣ୍ଡଳ)ରେ ସିଂହ ରାଶିରେ ୧୩ ଡିଗ୍ରୀ ୨୦ ମିନିଟରୁ ୨୬ଡିଗୀ ୪୦ ମିନିଟ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ପୂର୍ବ ଫାଲ୍‌ଗୁନୀ ନକ୍ଷତ୍ର ଦୁଇଗୋଟି ତାରାର  ( : , : ) ସମାହାର  । ଏହି ତାରାପୁଞ୍ଜ ଏକ ଖଟର ଗୋଡ ଆକୃତିରେ ଦୃଶ୍ୟମାନ । ପୂର୍ବ ଫାଲ୍‌ଗୁନୀ ରାଶିଚକ୍ରରେ ସିଂହ  (ରାଶି) ରାଶିରେ ୧୩ ଡିଗ୍ରୀ ୨୦ ମିନିଟରୁ ୨୬ଡିଗୀ ୪୦ ମିନିଟ ଯାଏଁ ବ୍ୟାପ୍ତ  । ଶୁକ୍ର ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ମନୁଷ୍ୟଗଣ ଓ ତାମସ ଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ପୂର୍ବ ଫାଲ୍‌ଗୁନୀ ନକ୍ଷତ୍ର ଲିଙ୍ଗ ଭେଦରେ ସ୍ତ୍ରୀ ଏବଂ ଜାତି ଭେଦରେ ବ୍ରାହ୍ମଣ । ପୂର୍ବ ଫାଲ୍‌ଗୁନୀ ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ସ୍ୱାଧୀନଚେତା ଏବଂ ପରୋପକାରୀ ପ୍ରକୃତିର ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ପୂର୍ବ ଫାଲ୍‌ଗୁନୀ ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ଗ୍ରେଗୋରୀ ପାଞ୍ଜି ଅନୁସାରେ ୨୭ ଜୁଲାଇ ବର୍ଷର ୨୦୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୦୯ତମ  । ବର୍ଷ ଶେଷ ହେବା ପାଇଁ ଆଉ ୧୫୭ ଦିନ ବାକି ଅଛି ।
ଚାମର, ଭଗବାନଙ୍କ ପୂଜାରେ ବ୍ୟବହାର ହେଉଥିବା ଏକ ସଜ । ଶ୍ରୀମନ୍ଦିରରେ ଠାକୁରଙ୍କ ତିନି ଧୂପ ସମୟରେ ଚାମର ସେବାର ବିଶିଷ୍ଟ ମହତ୍ତ୍ୱ ରହିଛି । ଏହା ଦେବତାମାନଙ୍କର ପୂଜା ବ୍ୟତୀତ ରାଜାମହାରାଜା ମାନଙ୍କ ନିକଟରେ ମଧ୍ୟ ବ୍ୟବହୃତ ହେଉଥିଲା । ପୁରୀର ମଠମାନଙ୍କଦ୍ୱାରା ଚାମର ସେବା ନିମ୍ନଲିଖିତ ମଠମାନଙ୍କଦ୍ୱାରା ଜଗନ୍ନାଥ ମନ୍ଦିରରେ ଚାରମ ସେବା ପ୍ରଦାନର ଅଧିକାର ଅଛି ।
କାନାବିନଏଡ ହାଇପରେମେସିସ ସିଣ୍ଡ୍ରୋମ   ବା ଗଞ୍ଜେଇ ସେବନ ଜନିତ ଅତ୍ୟଧିକ ବାନ୍ତି, ରୋଗରେ ବାରମ୍ବାର ଅଇ, ବାନ୍ତି, ଏବଂ ପେଟରେ ଯନ୍ତ୍ରଣା ହୁଏ । ଏହି ଲକ୍ଷଣଗୁଡ଼ିକ ଗରମ ଗାଧୋଇବା କିମ୍ବା ଗାଧୋଇବାଦ୍ୱାରା ସାମୟିକ ଭାବରେ ଉନ୍ନତି ହୋଇପାରେ । ଜଟିଳତା ମଧ୍ୟରେ କିଡନୀ ବିଫଳତା, ଇଲେକ୍ଟ୍ରୋଲାଇଟ୍ ସମସ୍ୟା ଏବଂ ଗରମ ପାଣିରୁ ଚର୍ମ ଜଳିବା ଅନ୍ତର୍ଭୁକ୍ତ ହୋଇପାରେ । ଏହା ଯୋଗୁ ସହିତ ଅତି କମରେ ଦୁଇଟି ମୃତ୍ୟୁ ଘଟିଛି  ସିଣ୍ଡ୍ରୋମ ଘଟିବା ପାଇଁ ସାପ୍ତାହିକ କାନାବିସ୍ ବ୍ୟବହାର ଆବଶ୍ୟକ  ଅନେକ ସମ୍ଭାବ୍ୟ ପ୍ରସ୍ତାବ ସ‌ହିତ ଏହାର ଲାର୍ଯ୍ୟବିଧି ଅସ୍ପଷ୍ଟ ଅଛି । ଲକ୍ଷଣ ଉପରେ ରୋଗ ନିର୍ଣ୍ଣୟ କରାଯାଏ ରୋଗ ନିର୍ଣ୍ଣୟ ପୂର୍ବରୁ କିଛି ସମୟ ପାଇଁ ଏହି ଅବସ୍ଥା ଉପସ୍ଥିତ ଥାଏ  ଅନ୍ୟ ଏକ ଅବସ୍ଥା ଯାହା ସମାନ ଭାବରେ ଉପସ୍ଥାପିତ ହୋଇପାରେ ତାହାକୁ ସାଇକ୍କିକ ବାନ୍ତି ସିଣ୍ଡ୍ରୋମ କୁହାଯାଏ । ନିର୍ଦ୍ଦିଷ୍ଟ ଚିକିତ୍ସାରେ ଗଞ୍ଜେଇ ଓ ଧୁଆଁପତ୍ର ବ୍ୟବ‌ହାର ବନ୍ଦ କରାଯାଏ । ଚିକିତ୍ସାର ଉପକାର ଦେଖିବାକୁ ଦୁଇ ସପ୍ତାହ ପର୍ଯ୍ୟନ୍ତ ଆବଶ୍ୟକ ହୋଇପାରେ । ବାନ୍ତି ନିମନ୍ତେ ସ‌ହାୟକ ଚିକିତ୍ସା ସାଧାରଣତଃ ଆବଶ୍ୟକ ହୋଇଥାଏ  ଏକ ତୀବ୍ର ଘଟଣା ସମୟରେ ପେଟରେ କାପସାଇସିନ କ୍ରିମ ଉପକାରର ପରୀକ୍ଷାମୂଳକ ପ୍ରମାଣ ଅଛି । ପ୍ରଭାବିତ ଲୋକଙ୍କ ସଂଖ୍ୟା ଅସ୍ପଷ୍ଟ ରହିଛି। ଯେଉଁମାନେ ବାରମ୍ବାର ବାନ୍ତି ସହିତ ଯୁକ୍ତରାଷ୍ଟ୍ରର ଜରୁରୀକାଳୀନ ବିଭାଗକୁ ଯାଆନ୍ତି ସେମାନଙ୍କ ମଧ୍ୟରୁ ପ୍ରାୟ ୬% ଲୋକଙ୍କର ଏହି ଅବସ୍ଥା ଥାଏ । ଏହି ସିଣ୍ଡ୍ରୋମକୁ ପ୍ରଥମେ ୨୦୦୪ରେ ବର୍ଣ୍ଣନା କରାଯାଇଥିଲା ଏବଂ ୨୦୦୯ ମସିହାରେ ପ୍ରକାଶିତ ଡାଇଗ୍ନୋଷ୍ଟିକ୍ ମାନଦଣ୍ଡକୁ ସରଳୀକୃତ କରାଯାଇଥିଲା।
୨୦୨୩ ଜୁନ ୨ ତାରିଖରେ ଓଡ଼ିଶାର ବାଲେଶ୍ୱର ସହର ନିକଟସ୍ଥ ବାହାନଗାଠାରେ ଏକ ରେଳ ଧକ୍କା ହୋଇଥିଲା । ଏଥିରେ ତିନୋଟି ଟ୍ରେନ ପ୍ରଭାବିତ ହୋଇଥିଲେ: ଦୁଇ ଯାତ୍ରୀବାହୀ ୧୨୮୪୧ କରମଣ୍ଡଳ ଏକ୍ସପ୍ରେସ ଓ ୧୨୮୬୪ ଏସଏମଭିଟି ବେଙ୍ଗାଲୁରୁ-ହାୱଡ଼ା ସୁପରଫାଷ୍ଟ ଏକ୍ସପ୍ରେସ, ଏବଂ ଏକ ମାଲଗାଡ଼ି । ୨୦୨୩ ଜୁନ ୩ ତାରିଖ ସୁଦ୍ଧା ଏହି ଘଟଣାରେ ୨୮୮ରୁ ଅଧିକ ଜଣଙ୍କ ମୃତ୍ୟୁ ଘଟିଥିବା ବେଳେ ପ୍ରାୟ ୯୦୦ ଜଣ ଆହତ ହୋଇଛନ୍ତି । ଏହି ଦୁର୍ଘଟଣାକୁ ଭାରତର ସବୁଠାରୁ ଭୟଙ୍କର ରେଳ ଦୁର୍ଘଟଣାଗୁଡ଼ିକ ଭିତରୁ ଏକ ବୋଲି ବିବେଚନା କରାଯାଏ । ଧକ୍କା ୨୦୨୩ ଜୁନ ୨ ତାରିଖରେ ସ୍ଥାନୀୟ ସମୟ ସନ୍ଧ୍ୟା ପ୍ରାୟ ୭ଟାରେ  (୧୩:୩୦ ଜିଏମଟି) ଓଡ଼ିଶାର ବାଲେଶ୍ୱର ଜିଲ୍ଲାସ୍ଥିତ ବାହାନଗା ବଜାର ନିକଟରେ ହାଓଡ଼ା-ଚେନ୍ନାଇ ମୁଖ୍ୟ ଲାଇନରେ ଦୁଇଟି ଯାତ୍ରୀବାହୀ ରେଳଗାଡ଼ି ମୁହାଁମୁହିଁ ଧକ୍କା ହୋଇଥିଲେ  । ଏଥିରେ ପ୍ରାୟ ୨୮୮ ଜଣଙ୍କର ମୃତ୍ୟୁ ଘଟିଥିଲା ଏବଂ ୯୦୦ରୁ ଅଧିକ ଆହତ ହୋଇଥିଲେ । ପ୍ରାଥମିକ ଅନୁସନ୍ଧାନରୁ ଜଣାଯାଏ ଯେ ପ୍ରଥମ ଟ୍ରେନ ଲାଇନଚ୍ୟୁତ ହୋଇଥିଲା ଏବଂ ଏହାର କିଛି ବଗି ଓଲଟି ବିପରୀତ ରେଳଧାରଣାରେ ପଡ଼ିଥିଲା । ସେଠାରେ ସେ ବଗିସବୁ ଦ୍ୱିତୀୟ ଟ୍ରେନ ସହ ଧକ୍କା ଖାଇଥିଲେ । ଏହି ଦୁର୍ଘଟଣାରେ ଏକ ମାଲବାହୀ ଟ୍ରେନ୍ ମଧ୍ୟ ସମ୍ପୃକ୍ତ ଥିଲା । ଏଥିରେ ୧୨୮୪୧ କରମଣ୍ଡଳ ଏକ୍ସପ୍ରେସ  (ଶାଲିମାର ଏବଂ ଏମଜିଆର ଚେନ୍ନାଇ ସେଣ୍ଟ୍ରାଲ ମଧ୍ୟରେ) ଏବଂ ୧୨୮୬୪ ଏସଏମଭିଟି ବେଙ୍ଗାଲୁରୁ-ହାୱଡ଼ା ସୁପରଫାଷ୍ଟ ଏକ୍ସପ୍ରେସ  (ଏସଏମଭିଟି ବେଙ୍ଗାଲୁରୁ ଏବଂ ହାୱଡା ମଧ୍ୟରେ) ମଧ୍ୟରେ ଧକ୍କା ହୋଇଥିଲା  । କରମଣ୍ଡଳ ଏକ୍ସପ୍ରେସ ଲାଇନଚ୍ୟୁତ ହୋଇ ପରେ ଅଟକି ରହିଥିବା ଏକ ମାଲଗାଡ଼ି ସହ ଧକ୍କା ହୋଇଥିଲା । ଏହାପରେ ଏସଏମଭିଟି ବେଙ୍ଗାଲୁରୁ-ହାୱଡ଼ା ସୁପରଫାଷ୍ଟ ଏକ୍ସପ୍ରେସ୍ ଭଗ୍ନାବଶେଷ ମଧ୍ୟକୁ ମାଡ଼ିଯାଇଥିଲା । ଗୋଟିଏ ଟ୍ରେନକୁ କ୍ଲାସ ଡବ୍ଲ୍ୟୁଏପି-୭ ଲୋକୋମୋଟିଭ ୩୭୩୩୪ଦ୍ୱାରା ଟଣାଯାଇଥିଲା । ଏହି ଦୁର୍ଘଟଣାକୁ ଭାରତର ସବୁଠାରୁ ଭୟଙ୍କର ରେଳ ଦୁର୍ଘଟଣାଗୁଡ଼ିକ ଭିତରୁ ଏକ ବୋଲି ଗଣାଯାଏ । ପ୍ରତିକ୍ରିୟା ଭାରତୀୟ ରେଳବାଇ ଏବଂ ଓଡ଼ିଶା ଓ ପଶ୍ଚିମବଙ୍ଗ ସରକାର ଦୁର୍ଘଟଣା ପରେ ହେଲ୍ପଲାଇନ ନମ୍ବର ଆରମ୍ଭ କରିଥିଲେ । ଉଦ୍ଧାର କାର୍ଯ୍ୟରେ ୩ଟି ଏନଡିଆରଏଫ ୟୁନିଟ, ୪ଟି ଓଡ୍ରାଫ ୟୁନିଟ, ୧୫ରୁ ଅଧିକ ଅଗ୍ନିଶମ ଉଦ୍ଧାରକାରୀ ଦଳ, ୧୦୦ ଡାକ୍ତର, ୨୦୦ ପୁଲିସ କର୍ମଚାରୀ ଓ ୨୦୦ ଆମ୍ବୁଲାନ୍ସକୁ ନିୟୋଜିତ କରାଯାଇଥିବା ମୁଖ୍ୟ ଶାସନ ସଚିବ ପ୍ରଦୀପ ଜେନା ସୂଚନା ଦେଇଛନ୍ତି । ଅନ୍ୟ ୪ଟି ଏନଡିଆରଏଫ ଦଳ ଦୁର୍ଘଟଣାସ୍ଥଳକୁ ଯାଉଥିବା ସୂଚନା ମିଳିଛି । ଆହତ ଯାତ୍ରୀଙ୍କୁ ବହିବାରେ ସ୍ଥାନୀୟ ବସ କମ୍ପାନୀଗୁଡ଼ିକ ସହଯୋଗ କରିଥିଲେ । ସ୍ଥାନୀୟ ଲୋକେ ଯାତ୍ରୀମାନଙ୍କୁ ପାଣି ଯୋଗାଇଥିଲେ ଏବଂ ଯଥାସମ୍ଭବ ସେମାନଙ୍କର ଜିନିଷପତ୍ର ଉଦ୍ଧାର କରିବାରେ ସାହାଯ୍ୟ କରିଥିଲେ ।
ବାଲାପ୍ପା ହୁକ୍କେରୀ  କନ୍ନଡ:              (୧୯୧୧-୧୯୯୨) କନ୍ନଡ ଭାଷାରେ ଲୋକ ଗୀତ ଏବଂ ଭାବନାର ଗାୟକ ଥିଲେ ଏବଂ ତାଙ୍କର ପ୍ରଥମ ବର୍ଷରେ ଜଣେ ସ୍ୱାଧୀନତା ସଂଗ୍ରାମୀ ଥିଲେ  । ସେ ମୁଖ୍ୟତଃ ଉତ୍ତର କର୍ଣ୍ଣାଟକରେ ସୁଗମ୍ ସଂଗୀତକୁ ଲୋକପ୍ରିୟ କରି ପି. କଳିଙ୍ଗା ରାଓଙ୍କ ଭଳି ଦକ୍ଷିଣ କର୍ଣ୍ଣାଟକରେ କଳା ରୂପକୁ ଲୋକପ୍ରିୟ କରିଥିଲେ । ସଂଗୀତ ନଟକ ଏକାଡେମୀ ପୁରସ୍କାର ଏବଂ  "କର୍ଣ୍ଣାଟକ ସଂଗୀତ ନାଟକ ଏକାଡେମୀ ପୁରସ୍କାର"  ସମେତ ତାଙ୍କୁ ଅନେକ ସମ୍ମାନଜନକ ପୁରସ୍କାରରେ ସମ୍ମାନିତ କରାଯାଇଛି । ବାଲାପ୍ପାଙ୍କୁ ସ୍ନେହରେ  'ସାଭିରା ହାଡୁଗାଲା ସରଦାଏ'  କୁହାଯାଉଥିଲା । ପ୍ରାରମ୍ଭ ଜୀବନ ବାଲାପ୍ପା ବେଲାଗାଭି ଜିଲ୍ଲାର ସାଭାଦତ୍ତୀର ଏକ ଛୋଟ ଗାଁ ମୁର୍ଗୋଡରେ ଜନ୍ମଗ୍ରହଣ କରିଥିଲେ । ତାଙ୍କ ନାମ ତାଙ୍କ ସଙ୍ଗୀତକାର ମାମୁଁଙ୍କ ନାମରେ ନାମିତ ହୋଇଥିଲା । ପାରିବାରିକ ପ୍ରଭାବ ହେତୁ ବାଲାପ୍ପା ଅଳ୍ପ ବୟସରେ ଥିଏଟର ପ୍ରତି ଆକର୍ଷିତ ହୋଇଥିଲେ ଏବଂ ଜଣେ ଅଭିନେତା-ଗାୟକ ଭାବରେ ସ୍ଥାନୀୟ ଡ୍ରାମା କମ୍ପାନୀଗୁଡିକରେ ଅଂଶଗ୍ରହଣ କରିବା ଆରମ୍ଭ କରିଥିଲେ । ଯଦିଓ ସେ ଶିବଲିଙ୍ଗିଆ ଗାଭାଇଙ୍କଦ୍ୱାରା ହିନ୍ଦୁସ୍ତାନୀ ସଂଗୀତରେ ତାଲିମ ଆରମ୍ଭ କରିଥିଲେ, ତଥାପି ତାଙ୍କର ଆଗ୍ରହ ଥିଏଟର ଗୀତ, ମରାଠୀ ଅବଙ୍ଗ, ଭାଚାନ ଏବଂ ଲୋକଗୀତ ଭଳି ହାଲୁକା ସଂଗୀତ ପ୍ରତି ଆକର୍ଷିତ ହୋଇଥିଲା । ସଙ୍ଗୀତ ପେଶା ନିଜର ତିରିଶି ଦଶକରେ ବାଲାପ୍ପା ଭାରତୀୟ ସ୍ୱାଧୀନତା ଆନ୍ଦୋଳନରେ ଭାଗ ନେଇଥିଲେ । ସେ ଗାଁରୁ ଗାଁକୁ ଦେଶଭକ୍ତ ଗୀତ ଗାଉଥିଲେ, ଯେଉଁଥିପାଇଁ ତାଙ୍କୁ ଗିରଫ କରାଯାଇ ୬ ମାସ ଜେଲରେ ରଖାଯାଇଥିଲା । ଚୀନ୍ ସହିତ ଭାରତ ଯୁଦ୍ଧ ସମୟରେ ସେ ପରିବାରର ସୁନା ଓ ରୂପା ଜାତୀୟ ପ୍ରତିରକ୍ଷା ପାଣ୍ଠିକୁ ଦାନ କରିଥିଲେ । ସେ କୃଷି ବିଭାଗରେ କ୍ଷେତ୍ର କର୍ମୀ ଭାବରେ କାର୍ଯ୍ୟ କରି ଗାଁରୁ ଗାଁକୁ ଯାଇ ଚାଷ ପ୍ରଣାଳୀ ଏବଂ ପରିବାର ଯୋଜନା ଉପରେ ଗୀତ ଗାଉଥିଲେ । ଏହି ସମୟରେ ବାଲାପ୍ପା କନ୍ନଡରେ ନବୋଦୟ ଲେଖକଙ୍କ ପ୍ରତିଷ୍ଠାତା ଥିଲେ ଯେପରିକି ଡି.ଆର. ବେନ୍ଦ୍ରେ, ବେଟାଗେରି କୃଷ୍ଣଶର୍ମା ଏବଂ ଆନନ୍ଦ କଣ୍ଡା ଏବଂ ସେମାନଙ୍କ କବିତା ଉପରେ ଆଧାର କରି ଭବିତା ଗୀତ ଗାଇବା ଆରମ୍ଭ କଲେ । ସେ ନିଜେ ଗୀତ ରଚନା କରି ଗୀତ ଗାଇ ଲୋକଙ୍କୁ ମନୋରଞ୍ଜନ କରିଛନ୍ତି । ବାଲାପ୍ପା କର୍ଣ୍ଣାଟକ ବାହାରେ ମଧ୍ୟ ବିଜୟ ପତାକା ଉତ୍ତୋଳନ କରିଛନ୍ତି । ଉଭୟ ଶାସ୍ତ୍ରୀୟ ଏବଂ ଲୋକ ପରମ୍ପରାରୁ ଉପାଦାନଗୁଡ଼ିକୁ ଏକତ୍ର କରିଥିବାରୁ ବାଲାପ୍ପାଙ୍କ ଗୀତ ଶୈଳୀ ଅତୁଳନୀୟ ଥିଲା । ସେ ଲୋକକଳା ସଂଗ୍ରହ କରିବା ପାଇଁ କର୍ଣ୍ଣାଟକ ଏବଂ ମହାରାଷ୍ଟ୍ରର ଦୂର ଗ୍ରାମ ଗସ୍ତ କରୁଥିଲେ । ସେ କଦାପି ଲୋକଗୀତ ଲେଖି ନଥିଲେ ଏବଂ ସେମାନଙ୍କୁ ଶହ ଶହ ଲୋକ ଜାଣିଥିଲେ । ତାଙ୍କର ଗୀତ ପେଶା୍ ସମୟରେ ବାଲାପ୍ପା ସଙ୍ଗୀତ ପାଇଁ ତାବଲା ଏବଂ ହାରମୋନିୟମ ବ୍ୟତୀତ ଅନ୍ୟ କୌଣସି ଜିନିଷ ବ୍ୟବହାର କରିନଥିଲେ । ପୁରସ୍କାର ଏବଂ ସମ୍ମାନ ପାରଦର୍ଶିତାକୁ ସ୍ୱୀକୃତି ଭାବରେ ତାଙ୍କୁ ସଂଗୀତ ନାଟକ ଏକାଡେମୀ ପୁରସ୍କାର, କର୍ଣ୍ଣାଟକ ସଂଗୀତ ନାଟକ ଏକାଡେମୀ ପୁରସ୍କାର ଏବଂ ତୁଳସୀ ସାମମାନ ପ୍ରଦାନ କରାଯାଇଥିଲା ।
ଟ୍ରାଇମିପ୍ରାମାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସରମୋଣ୍ଟିଲ, ହେଉଛି ଏକ ଔଷଧ ଯାହା ମୁଖ୍ୟତଃ ପ୍ରମୁଖ ଅବସାଦ ବେମାରୀ ପାଇଁ ବ୍ୟବହୃତ ହୁଏ । ଅନ୍ୟାନ୍ୟ ବ୍ୟବହାରରେ ପିଲାମାନଙ୍କ ଶୋଇବା ସମସ୍ୟା ଏବଂ ବିଛଣା ମୂତ୍ରତ୍ୟାଗ ଚିକିତ୍ସା ନିମନ୍ତେ ଦିଆଯାଏ । ଏହା ପାଟିରେ ଦିଆଯାଏ । ଔଷଧ କାର୍ଯ୍ୟକ୍ଷମ ହେବାକୁ ଦୁଇ ସପ୍ତାହରୁ ଅଧିକ ଆବଶ୍ୟକ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା, ଶୁଖିଲା ପାଟି, କୋଷ୍ଠକାଠିନ୍ୟ, ଛିଡ଼ା ହେବା ସହିତ ନିମ୍ନ ରକ୍ତଚାପ, ଏବଂ ଓଜନ ବୃଦ୍ଧି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତରେ ଉଚ୍ଚ ଶର୍କରା ସ୍ତର, ଯକୃତ ସମସ୍ୟା, ଆତ୍ମହତ୍ୟା ପ୍ରବଣତା ଏବଂ ଯୌନ ଅସୁବିଧା ହୋଇପାରେ। ଏହା ଏକ ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ  ; ତଥାପି, ଏହା କିପରି କାର୍ଯ୍ୟ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ । ୧୯୭୯ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ଚିକିତ୍ସାରେ ବ୍ୟବହାର ପାଇଁ ଟ୍ରାଇମିପ୍ରାମାଇନ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦ ମିଗ୍ରା ବିଶିଷ୍ଟ ୨୮ ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୨୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୦ ଡଲାର ଥିଲା ।
ହିମାଂଶୁ ପରିଜାଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ସୁନା ହରିଣୀ ୧୯୯୯ ମସିହାରେ ମୁକ୍ତିଲାଭ କରିଥିଲା ।
ଦହି ହାଣ୍ଡି  ( ଦହି : କ୍ଷୀରରୁ ପ୍ରସ୍ତୁତ, ହାଣ୍ଡି : ମାଟିର ବାସନ ) ହିନ୍ଦୁ ମହୋତ୍ସବ ଜନ୍ମାଷ୍ଟମୀ ଉତ୍ସବରେ ଘଟଣା ଏବଂ ଏକ ଟିମ ଖେଳରୁ ଗୋଟିଏ ଅଟେ, ଦେଶର ଶୀର୍ଷରେ କୃଷ୍ଣ ଜନ୍ମାଷ୍ଟମୀ ରୂପେ ଜଣାଯାଇଥାଏ ଏବଂ କୃଷ୍ଣଙ୍କ ଜନ୍ମର ଉତ୍ସବ ମାନେଇଥାନ୍ତି  । କୃଷ୍ଣ ଜନ୍ମାଷ୍ଟମୀ ଦିନ ଦହି ହାଣ୍ଡିକୁ ସବୁ ବର୍ଷ ଅଗଷ୍ଟ/ସେପ୍ଟେମ୍ବର ମାସରେ ପାଳନ କରାଯାଏ । ଏଥିରେ ସମୁଦାୟ ଦହି, କିମ୍ବା ଅନ୍ୟ କ୍ଷୀରରେ ଭରି ହେଉଥିବା ମାଟିର ପାତ୍ରକୁ ସକ୍ଷମ ବିନମ୍ରତା , ଉଚ୍ଚ ପର୍ଯ୍ୟନ୍ତ ପହଞ୍ଚିବା ପାଇଁ  (ସୁବିଧା ଜନକ ଭାବେ ହେଉ କିମ୍ବା କଷ୍ଟ ଭାବେ ହେଉ) ଟାଙ୍ଗି ଦିଆଯାଏ  । ଯୁବକ ଏବଂ ପୁଅ ପିଲାମାନେ ଗ୍ରୁପ ବନେଇଥାନ୍ତି ,ଯେପରି ଏକ  "ମାନବ ପିରାମିଡ"  ପରି ଏବଂ ମାଟି ହାଣ୍ଡିକୁ ଭାଙ୍ଗିବାର ପ୍ରୟାସ କରିଥାନ୍ତି । ଯେତେବେଳେ ସେମାନେ ଦହି ହାଣ୍ଡିକୁ ଭାଙ୍ଗିବା ପାଇଁ ଚେଷ୍ଟା ଚଲେଇଥାନ୍ତି ସେହି ସମୟରେ ଝିଅମାନେ ଗୀତ ଗାଇବା ସହିତ ଜୋରେ ପାଣି ପକେଇ ସେମାନଙ୍କୁ ଜୟ ଜୟ କାର ସହିତ ଘେରି ରହିଥାନ୍ତି । ଏହା ଏକ ସାର୍ବଜନିକ ତମାଶା ଅଟେ ଏବଂ ହିନ୍ଦୁମାନଙ୍କର ଏକ ସଙ୍ଗଠିତ ଐତିହାସିକ ପରମ୍ପରା , ରିପୋର୍ଟର ମାନଙ୍କ ଉପସ୍ଥିତି, ପୁରସ୍କାର ରାଶି ସହିତ ଏବଂ ବାଣିଜ୍ୟ ପ୍ରୟୋଜନ । ଏହି ଘଟଣା କୃଷ୍ଣଙ୍କ ମୂର୍ତ୍ତୀ ଏବଂ ଅନ୍ୟ ଦୁଗ୍ଧ ଜାତୀୟ ଉତ୍ପାଦକୁ ଏକ ପିଲା ରୂପେ  (ଯାହାକୁ ଲବଣି ଚୋର ବୋଲି କୁହାଯାଏ)ର କିମ୍ବାଦନ୍ତୀରେ ଆଧାରିତ ହୋଇଥାଏ , ଯାହା ସମୁଦାୟ ତାଙ୍କୁ ନିଜ ପହଞ୍ଚିବାଠାରୁ ଅଧିକ ବାହାରେ ଲଟକାଇ ଉତ୍ପାଦକୁ ଲୁଚେଇ ଦିଆଯାଏ  । କିନ୍ତୁ ସେମାନେ ସେ ଲବଣି ପର୍ଯ୍ୟନ୍ତ ପହଞ୍ଚିବା ପାଇଁ ରଚନାତ୍ମକ ଉପାୟ ଖୋଜିଥାନ୍ତି । ଏହି ପର୍ବରେ ଏକ ଭାଗିଦାରୀକୁ ଗୋବିନ୍ଦା କିମ୍ବା ଗୋବିନ୍ଦା ପାଠକ କୁହାଯାଇଥାଏ । ଏହା ଅଧିକତର ମହାରାଷ୍ଟ୍ର ଏବଂ ଭାରତ ପାଖାପାଖି କ୍ଷେତ୍ରରେ ଲୋକପ୍ରିୟ ହୋଇଥାଏ ।
( 1988- )ସନ୍ତାନ , ଶ୍ରୀପ୍ରିୟା , ଜଣେ ଭାରତୀୟ ମହିଳା ଅଭିନେତ୍ରୀ ତଥା ଫିଲ୍ମ ନିର୍ଦ୍ଦେଶିକା  । ସେ ୧୯୭୦ -୧୯୮୦ ଦଶକରେ ଦକ୍ଷିଣ ଭାରତୀୟ ଫିଲ୍ମରେ ମୁଖ୍ୟ ଭୂମିକାରେ ଅଭିନୟ ତଥା ଫିଲ୍ମ ନିର୍ଦ୍ଦେଶନା କାର୍ଯ୍ୟ ମଧ୍ୟ କରୁଥିଲେ । ସେ ପ୍ରାୟ ୩୦୦ରୁ ଅଧିକ ଫିଲ୍ମରେ କରହୟ କରିଛନ୍ତି । ଏହା ମଧ୍ୟରୁ ୨୦୦ଟି ତାମିଲ ଫିଲ୍ମ ଭିନ୍ନ ଅନ୍ୟ ଦକ୍ଷିଣ ଭାରତୀୟ ଭାଷାରେ ଫିଲ୍ମ କରିଛନ୍ତି । ସେ ୨୦୧୪ ମସିହାରେ  " ଦୃଶ୍ୟାମ "  ନାମକ ତାମିଲ ଫିଲ୍ମ ସହ ଅନେକତାମିଲ ଓ ତେଲୁଗୁ ଫିଲ୍ମରେ ନିର୍ଦ୍ଦେଶନା ଦେଇଛନ୍ତି । କାର୍ଯ୍ୟ ଜୀବନୀ ଅଭିନୟ ୧୯୭୪ ମସିହାରେ ସେ ତାଙ୍କର ପ୍ରଥମ ଫିଲ୍ମ ଅଭିନୟ  " ମୁରୁଗାନ କାଥିୟା ଭର୍ଝି "  ନାମକ ଫିଲ୍ମ ସହ ଆରମ୍ଭ କରିଥିଲେ । ଏହା ପରେ ସେ ରଜନୀକାନ୍ତ ,କମଳ ହାସାନ ,ଶିବାଜୀ ଗଣେଶନ ଓ ଜୟଶଙ୍କରଙ୍କ ପରି ଦକ୍ଷିଣ ଭାରତୀୟ ମୁଖ୍ୟ ଅଭିନେତାଙ୍କ ସହ ଅନେକ ଫିଲ୍ମରେ କାର୍ଯ୍ୟ କରିଛନ୍ତି । ୧୯୭୦ରୁ ୧୯୮୦ ମସିହା ମଧ୍ୟରେ ଶ୍ରୀପ୍ରିୟା ଅନେକ ସଫଳ ଫିଲ୍ମ ଦେଇଥିଲେ ୧୯୭୭ ମସିହାରେ  " ଆବାଳ ଅପରାଜିଥନ୍ " ରେ ମଞ୍ଜୁ ଭୂମିକାରେ ତାଙ୍କ ଅଭିନୟ ଖୁବ ଚର୍ଚ୍ଚିତ ହେଇଥିଲା । ଏହି ଫିଲ ପାଇଁ ସେ ତାମିଲ ନାଡୁ ରାଜ୍ୟ ଫିଲ୍ମ ପୁରସ୍କାର ଲାଭ କରିଥିଲେ । ତାଙ୍କର ଅନନ୍ୟ ସଫଳ ଫିଲ୍ମ ମଧ୍ୟରେ ବିଲ୍ଲା , ଆତତୁକାରା ଆଳାମେଳୁ ଆଦି ଅନ୍ଯତମ । ତାଙ୍କୁ ଦକ୍ଷିଣ ଭାରତୀୟ ଫିଲ୍ମର ଶ୍ରେଷ୍ଠ ଅଭିନୟ ପୁରସ୍କାର  " କଳାଇମାମଣି "  ପୁରସ୍କାର ମିଳିଥିଲା । ତାଙ୍କୁ ଜାତୀୟ ଫିଲ୍ମ ପୁରସ୍କାର କମିଟିରେ ଜୁରୀ ଭାବରେ ନିଯୁକ୍ତ କରାଯାଇଥିଲା । ମହା ଅଭିନେତା ରଜନୀକାନ୍ତଙ୍କ ସହ ସେ ୨୮ଟି ଫିଲ୍ମ ରେ ଅଭିନୟ କରିଥିଲେ । କମଳ ହାସାନଙ୍କ ସହ ମଧ୍ୟ ତାଙ୍କର ଅନେକ ଫିଲ୍ମ ବ୍ୟବସାୟୀକ ସଫଳତା ପାଇଥିଲା । . ନିର୍ଦ୍ଦେଶନା ଫିଲ୍ମ ଅଭିନୟରୁ ଅବସର ନେବା ପରେ ସେ ନିର୍ଦ୍ଦେଶକ ଭାବରେ କାର୍ଯ୍ୟ କରନ୍ତି । ତାଙ୍କର ନିର୍ଦ୍ଦେଶକ ଭାବେ ପ୍ରଥମ ଫିଲ୍ମ ଥିଲା  " ମାଳିନୀ ୨୨ ପାଲାଇମକୋତ୍ତଇ "  ଓ ଏହା ମହିଳାମାନଙ୍କ ଉପରେ ହଉଥିବା ଯୌନ ଶୋଷଣ କଥାବସ୍ତୁ ଉପରେ ପର୍ଯ୍ୟବସିତ ଥିଲା । ସେ ୫ଟି ଟେଲିଭିଜନ ଧାରାବାହିକ ମଧ୍ୟ ନିର୍ଦ୍ଦେଶନା ଦେଇଥିଲେ । ୨ଟି ତାମିଲ ଫିଲ୍ମ ସହ ୨ଟି କନ୍ନଡ ଗୋଟିଏ ତେଲୁଗୁ ଫିଲ୍ମରେ ସେ ନିର୍ଦ୍ଦେଶନା ଦେଇଛନ୍ତି । ଫିଲ୍ମ ବ୍ୟତୀୟ ସେ ଜଣେ ଚିତ୍ରକର , ଫିଲ୍ମ ଓ ଧାରାବାହିକର ସଂଳାପ ଲେଖକ ଭାବରେ ମଧ୍ୟ କାର୍ଯ୍ୟ କରିଥାନ୍ତି । ବ୍ୟକ୍ତିଗତ ଜୀବନୀ ଶ୍ରୀପ୍ରିୟା ଚେନ୍ନେଇ ସହରରେ ଜନ୍ମ ଗ୍ରହଣ କରି ସେଠାରେ ଶିକ୍ଷା ପ୍ରାପ୍ତ ହେଇଥିଲେ ।ସେ ଶାସ୍ତ୍ରୀୟ ନୃତ୍ୟରେ ମଧ୍ୟ ଶିକ୍ଷା ନେଇ ଜଣେ ଉତ୍ତମ ନର୍ତକି ଭାବରେ ପରିଚିତ ହେଇଥିଲେ । ୧୯୮୮ ମସିହାରେ ସେ ଅଭିନେତା ରାଜକୁମାର ସେଥୁପଥିଙ୍କୁ ବିବାହ କରିଥିଲେ। ତାଙ୍କର ଏକ ପୁତ୍ର ନାଗାର୍ଜୁନ ଓ ଏକ କନ୍ୟା ସ୍ନେହା ରହିଛନ୍ତି ।
ଟ୍ରାଇପ୍ରୋଲିଡାଇନ, ବେପାର ନାମ ଜାଇମାଇନ, ହେଉଛି ଏକ ଔଷଧ ଯାହା ଆଲର୍ଜି ଏବଂ ସାଧାରଣ ଶର୍ଦ୍ଦିର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ 2 ବର୍ଷରୁ କମ ବୟସର ପିଲାମାନଙ୍କଠାରେ ବ୍ୟବହାର ସୁପାରିଶ କରାଯାଏ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ଶୁଖିଲା ପାଟି, ଅଇ, ମୁଣ୍ଡ ବୁଲାଇବା, ଝାପସା ଦୃଷ୍ଟିଶକ୍ତି ଏବଂ ମୂତ୍ର ଧାରଣ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ; ଯଦିଓ ସ୍ତନ୍ୟପାନ ସମୟରେ ବ୍ୟବହାର ଠିକ ଥିବା ଜଣାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ହୋଇପାରେ । ଏହା ପ୍ରଥମ ପିଢ଼ୀର ଆଣ୍ଟିହିସ୍ଟାମିନ । ୧୯୪୮ ମସିହାରେ ଟ୍ରାଇପ୍ରୋଲିଡାଇନ ପ୍ୟାଟେଣ୍ଟ ହୋଇଥିଲା ଏବଂ ୧୯୫୩ରେ ଡାକ୍ତରୀ ବ୍ୟବହାର କରାଯାଇଥିଲା । ଏହା ଏକ ଜେନେରିକ ଔଷଧ ଏବଂ ବିନା ପ୍ରେସକ୍ରିପସନରେ ଉପଲବ୍ଧ । ଯୁକ୍ତରାଷ୍ଟ୍ରରେ ୩୦ ମିଲିର ମୂଲ୍ୟ ପ୍ରାୟ ୨୦ ଡଲାରରୁ କମ୍ ଅଟେ । ଏହା ସୁଡୋଏଫେଡ୍ରିନ ଭଳି ଅନ୍ୟ ଔଷଧମାନଙ୍କ ସହିତ ମିଶି ବିକ୍ରି ହୋଇପାରେ ।
ଦଶପଲା  (କ୍ରମିକ ସଂଖ୍ୟା: ୧୨୧) ନୟାଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଦଶପଲା ବ୍ଳକ, ଗଣିଆ ବ୍ଳକ ଓ ନୂଆଗାଁ ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପୂର୍ଣ୍ଣଚନ୍ଦ୍ର ନାୟକ ଭାରତୀୟ ଜନତା ପାର୍ଟି ପ୍ରାର୍ଥିନୀ ଇନ୍ଦୁମତି ନାୟକଙ୍କଠାରୁ ୫୭୩୨୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ କାଶୀନାଥ ମଲ୍ଲିକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଲେକ୍ଚରର ବୁଲିଅନଙ୍କଠାରୁ ୩୮,୭୫୮ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଲକ୍ଷ୍ମୀ ପୁରାଣ ବଳରାମ ଦାସଙ୍କଦ୍ୱାରା ପଞ୍ଚଦଶ ଶତାବ୍ଦୀରେ ଓଡ଼ିଆ ଭାଷାରେ ଲେଖା ଏକ ସାହିତ୍ୟିକ ପୁରାଣ କୃତି । କିମ୍ବଦନ୍ତୀ ମାଣବସା ଗୁରୁବାରର କିମ୍ବଦନ୍ତୀ ବଳରାମ ଦାସଙ୍କ ଲକ୍ଷ୍ମୀ ପୁରାଣରେ ବଖଣାଯାଇଛି । ଏଥି ମତେ ଦାସଦାସୀ ପରିବେଷ୍ଟିତ ଲକ୍ଷ୍ମୀ ଦିନେ ସ୍ୱାମୀଙ୍କୁ ମାଣବସା ଗୁରୁବାର ବାବଦରେ ଜଣାଇ ଦେଶ ଭ୍ରମଣରେ ବଡ଼ ଦେଉଳରୁ ବିଜେ କଲେ । କିଏ ତାଙ୍କୁ ପୂଜୁଛି ତାହା ଜାଣିବା ନିମନ୍ତେ ସେ ଘର ଘର ବୁଲିଲେ । ଅନେକ ଧନୀ, ବଡ଼ ଲୋକ ସେଦିନ ଗୁରୁବାର ବୋଲି ଭୁଲି ଯାଇଥିବା ଦେଖିବା ପରେ ସେ ଶ୍ରୀୟା ନାମକ ଜଣେ ଦଳିତ ନାରୀ ଘରେ ପହଞ୍ଚିଥିଲେ। ଘରଦ୍ୱାର ପରିଷ୍କାର କରି ଲିପାପୋଛା କରି ଶ୍ରୀୟା ତାଙ୍କ ପୂଜା ପାଇଁ ସଜ, ଭୋଗ-ନୈବେଦ୍ୟ ଆଦି ସଜାଡ଼ି ରଖିବା ଦେଖି ଲକ୍ଷ୍ମୀ ତାହାଙ୍କ ଭକ୍ତିରେ ମୁଗ୍ଧ ହୋଇ ସେଠାରେ ହିଁ ରହିଗଲେ । ଏହା ଶୁଣି ବଳରାମ କୋପକଲେ । ସେତେବେଳର ସମାଜରେ ଦଳିତମାନଙ୍କୁ ଅଛୁଆଁ ଭାବେ ଗଣା ଯାଉଥିବାରୁ ଜଣେ ଦଳିତ ଲୋକର ଘରେ ପାଦ ଦେଇଥିବାକୁ ଅପରାଧ ବିବେଚନା କରି ବଡ଼ଦେଉଳ ଦ୍ୱାର ଲକ୍ଷ୍ମୀଙ୍କ ପାଇଁ ବନ୍ଦ ହୋଇଥିଲା । ଅପମାନିତ ହୋଇ ସେ ଘରୁ ବାହାରି ଗଲେ । ଯିବା ବେଳେ ପଣ କଲେ କାଳିଆ-ବଳିଆ  (ଜଗନ୍ନାଥ-ବଳଭଦ୍ର) ଦୁଇ ଭାଇଙ୍କୁ ଉଚିତ ଶିକ୍ଷା ଦେବେ  । ଲକ୍ଷ୍ମୀଙ୍କ ନିର୍ଦ୍ଦେଶରେ ସମୁଦ୍ର କୂଳରେ ତାଳବେତାଳ ନାମକ ଆଉ ଏକ ପ୍ରାସାଦ ଗଢ଼ାହେଲା । ଲକ୍ଷ୍ମୀ ବଡ଼ଦେଉଳରୁ ସବୁ ଜିନିଷ ଲୁଟିନେଇ ତାହାକୁ ଶ୍ରୀହୀନ କରିଦେଲେ । ଖାଇବାକୁ ନପାଇ ଦୁଇଭାଇ ଭୋକରେ ଆଉଟୁ ପାଉଟୁ ହୋଇ ଶେଷରେ ସେହି ପ୍ରାସାଦ ସମ୍ମୁଖରେ ପହଞ୍ଚିଲେ । ପ୍ରାସାଦ ମାଲିକାଣୀଙ୍କ ଅତିଥେୟତାରେ ବିମୁଗ୍ଧ ହୋଇ ସେମାନେ ପ୍ରାସାଦ ମାଲିକ/ମାଲିକାଣୀଙ୍କୁ ଲୋଡ଼ିଲେ । ଆଉ ପରିଚୟ ପାଇବା ପରେ ନିଜକୁ ଲଜ୍ଜିତ ମନେ କଲେ ଦୁଇ ଭାଇ । ଛୁଆଁ ଅଛୁଆଁ ଭେଦଭାବ ରହିବ ନାହିଁ ବୋଲି ପ୍ରତିଶ୍ରୁତି ପାଇବା ପରେ ଲକ୍ଷ୍ମୀ ଶ୍ରୀମନ୍ଦିରକୁ ବାହୁଡ଼ିଥିଲେ । ଲୋକପ୍ରିୟତା ଏହା ଓଡ଼ିଶାର ଘରେ ଘରେ ମାଣବସା ଗୁରୁବାର ନାମରେ ମଧ୍ୟ ଖ୍ୟାତ । ମାର୍ଗଶୀର ମାସର ଗୁରୁବାର ଦିନ ଓଡ଼ିଶାର ପ୍ରତି ଘରେ ଲକ୍ଷ୍ମୀପୂଜା ବା ମାଣବସା ଗୁରୁବାର ପାଳିତ ହୁଏ । ଓଡ଼ିଶା ବ୍ୟତୀତ ଆନ୍ଧ୍ର, ଛତିଶଗଡ଼, ପଶ୍ଚିମବଙ୍ଗ ଏବଂ ଝାଡଖଣ୍ଡରେ ମଧ୍ୟ ଏହି ପର୍ବ ପାଳିତ ହୁଏ । ଲକ୍ଷ୍ମୀପୂଜାର ବିଷୟବସ୍ତୁ ଉପରେ ଆଧାରିତ ଅନେକ ଚଳଚ୍ଚିତ୍ର ଏହାର ଲୋକପ୍ରିୟତାକୁ ଆହୁରି ବଢ଼ାଇ ଦେଇଛି । ୨୦୦୭ରେ ସବ୍ୟସାଚୀ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ଜୟ ଜଗନ୍ନାଥ ଚଳଚ୍ଚିତ୍ର ସେତେବେଳେ ୧୫ଟି ଭାରତୀୟ ଭାଷାରେ ମୁକ୍ତିଲାଭ କରିଥିଲା ।
ନର୍ସିପାଟନମ୍ ଏକ ଭାରତୀୟ ଜନଗଣନା ସହର   ଅଟେ । ଏହା ଆନ୍ଧ୍ର ପ୍ରଦେଶର ବିସଖପତ୍ନମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନର୍ସିପାଟନମ୍ ୧୭.୬୬୭୩ ଉତ୍ତର ଅକ୍ଷାଂଶ ଓ ୮୨.୬୧୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୧୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନର୍ସିପାଟନମ୍ ସହରର ମୋଟ ଜନସଂଖ୍ୟା ୩୨୪୮୩ ଅଟେ । ସେଥି ମଧ୍ୟରୁ ୪୯.୦୨% ଜଣ ପରୁଷ ହୋଇଥିବା ବେଳେ ୫୦.୯୮% ଜଣ ନାରୀ ଅଟନ୍ତି । ନର୍ସିପାଟନମ୍ର ସାକ୍ଷରତା ହାର ୬୬.୨୭% ଅଟେ । ଏହା ଜାତୀୟ ହାରଠାରୁ ୧.୪୩% ପ୍ରତିଶତ କମ ଅଟେ । ସେଥିରୁ ୩୬.୪୭% ପ୍ରତିଶତ ପୁରୁଷ ଓ ୨୯.୮୦% ନାରୀ ଅଟନ୍ତି । ୧୧.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ନର୍ସିପାଟନମ୍ର ସରକାରୀ ଭାଷା ଅଟେ ।
ବୁପ୍ରେନର୍ଫିନ  (ଇଂରାଜୀ ଭାଷାରେ ) ଔଷଧ ଅନେକ ରକମର ବ୍ରାଣ୍ଡ ନାମରେ ବିକ୍ରି ହୁଏ ଯେପରିକି ସୁବୁଟେକ୍ସ; ଏହା ଏକ ଓପିଅଏଡ ଔଷଧ ଯାହା ଓପିଅଏଡ ନିଶାଗ୍ରସ୍ତ  , ଅକ୍ୟୁଟ ଯନ୍ତ୍ରଣା ଓ କ୍ରନିକ ଯନ୍ତ୍ରଣା   ଉପଶମ ନିମନ୍ତେ ବ୍ୟବ‌ହାର ହୁଏ  । ଏହାକୁ ଜିଭ ତଳେ  , ଇଞ୍ଜେକସନ  , ଚର୍ମ ପ୍ୟାଚ   ବା ମେଡିକାଲ ଇମ୍ପ୍ଲାଣ୍ଟ   ଆକାରରେ ରୋଗୀକୁ ଦିଆଯାଏ । ନିଶାଗ୍ରସ୍ତ ଲୋକଙ୍କର ଉଇଥଡ୍ରଆଲ ଲକ୍ଷଣ ଆରମ୍ଭ ହେବାର ୨ ଦିନ ନିମନ୍ତେ ଏହା ଡାକ୍ତରୀ ପର୍ଯ୍ୟବେକ୍ଷଣ ସାହାଯ୍ୟରେ ଦିଆଯାଏ । ଦୀର୍ଘସ୍ଥାୟୀ ନିଶାଗ୍ରସ୍ତ ଲୋକ ନିମନ୍ତେ ବୁପ୍ରେନର୍ଫିନ/ନାଲୋକ୍ସୋନ  ନିଶ୍ରଣ ଦିଆଯାଏ । ଏକ ଘଣ୍ଟା ମଧ୍ୟରେ ଯନ୍ତ୍ରଣା ଉପଶମ ହୋଇଯାଏ ଓ ପ୍ରଭାବ ୨୪ଘଣ୍ଟା ପର୍ଯ୍ୟନ୍ତ ରହେ । ଏହାର ପାର୍ଶ୍ୱ ପ୍ରତିକ୍ରିୟାରେ କମ୍ ଶ୍ୱାସକ୍ରିୟା , ନିଦ୍ରାଳୁ, ଆଡ୍ରେନାଲ ଇନସଫିସିଏନ୍ସି  , କ୍ୟୁଟି ପ୍ରୋଲୋଙ୍ଗେସନ  , ନିମ୍ନ ରକ୍ତଚାପ  , ଆଲର୍ଜି ପ୍ରତିକ୍ରିୟା  , ଓ ଓପିଅଏଡ ନିଶାସକ୍ତ ଆଦି ସମ୍ଭାବନା ଥାଏ । ସିଜର ବା ବାତ   ମାରିବା ଇତିହାସ ଥିଲେ ଅଧିକ ବାତ ସଙ୍କଟ ରହେ । ଅନ୍ୟାନ୍ୟ ଓପାଏଡ ଅପେକ୍ଷା ବୁପ୍ରେନର୍ଫିନରେ କମ୍ ସାଂଘାତିକ ଓପିଅଏଡ ଉଇଥଡ୍ରଆଲ   ଦେଖାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ପ୍ରସଙ୍ଗ ସ୍ପଷ୍ଟ ନୁହେଁ ଓ ସ୍ତନ୍ୟପାନ   ସମୟରେ ଏହା ଦେବାକୁ ବାରଣ କରାଯାଏ । ବିଭିନ୍ନ ଓପିଅଏଡ ରିସେପ୍ଟରମାନଙ୍କୁ ବିଭିନ୍ନ ଭାବରେ ଏହା ପ୍ରଭାବିତ କରେ । ରିସେପ୍ଟର ଅନୁସାରେ ଏହା ଆଗୋନିସ୍ଟ  ( : ) ବା ପାର୍ସିଆଲ ଅଗୋନିସ୍ଟ   ବା ଆଣ୍ଟାଗୋନିସ୍ଟ   ଭାବରେ କାମ କରେ  । ସନ ୧୯୮୧ରେ ପ୍ରଥମେ ଯୁକ୍ତରାଷ୍ଟ୍ର ଆମେରିକାରେ ବୁପ୍ରେନର୍ଫିନ ବ୍ୟବ‌ହାରକୁ ସ୍ୱୀକୃତି ଦିଆଗଲା । ସେଠାରେ ସନ ୨୦୧୨ରେ ପ୍ରାୟ ୯.୩ ନିୟୁତ ବୁପ୍ରେନର୍ଫିନ ପ୍ରେସକ୍ରିପସନ ଲେଖାଯାଇଥିଲା । ଫୁର୍ତ୍ତି   ନିମନ୍ତେ ମଧ୍ୟ ଏହା ଇଞ୍ଜେକସନ ବା ନାସା ପଥରେ ଦିଆଯାଏ । ହିରୋଇନ   ବଦଳରେ ମଧ୍ୟ ଏହା ବେଳେ ବେଳେ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ଏହା ନିୟନ୍ତ୍ରଣ ଆକ୍ଟ ଅନୁଯାୟୀ ଏକ ନିୟନ୍ତ୍ରିତ ଦ୍ରବ୍ୟ . ଯୁକ୍ତରାଷ୍ଟ୍ର ଆମେରିକାରେ ଦୈନିକ ଡୋଜର ହୋଲସେଲ ମୂଲ୍ୟ ପ୍ରାୟ ୦.୮୬ରୁ ୧.୩୨ ଆମେରିକୀୟ ଡଲାର ।
ହାୱା ମହଲ     " "    , ଭାରତୀୟ ରାଜ୍ୟ ରାଜସ୍ଥାନର ରାଜଧାନୀ ଜଯପୁରରେ ଅବସ୍ଥିତ । ଲାଲ ଓ ନାରଙ୍ଗି ରାଗର ବଳିପଥରରେ ନିର୍ମିତ ଏହି ରାଜମହଳ ସହରର ମୁଖ୍ୟ ରାଜମହଳ ପାର୍ଶ୍ୱ ରେ ମୁଖ୍ୟତ ରାଜପରିବାରର ମହିଳାମାନଙ୍କ ପାଇଁ ନିର୍ମିତ ହୋଇଥିଲା । ଏଠାରେ ଉତ୍ଛ ପରଦା ଲାଗିଥିବା ପ୍ରାଚୀର ରହିଥିବାରୁ ମହିଳାମାନେ ବାହାରକୁ ଦେଝି ପଡ଼ୁଥିବା ବେଳେ ବାହାରୁ ଭିତରକୁ ଦେଖା ଯାଇ ନ ଥାଏ । ମହାରାଜା ସୱାଇ ପ୍ରତାପ ସିଂହଙ୍କଦ୍ୱାରା ୧୭୯୯ ମସିହାରେ ଏହା ନିର୍ମିତ ହେଇଥିଲା । କ୍ଷେତ୍ରୀ ମହଲର ଭାସ୍କର୍ଜ୍ୟରେ ଅନୁପ୍ରାଣିତ ହେଇ ସେ ଏହି ଢାଞ୍ଚାରେ ଏଇତିହାସିକ ହାୱା ମହଲ ନିର୍ମାଣ ଯୋଜନା କରିଥିଲେ । ଲାଲ ଚାନ୍ଦ ଉସ୍ତାଦ ନାମକ ଜଣେ ସ୍ଥପତ୍ୟକାର ଙ୍କଦ୍ୱାରା କୃଷ୍ଣ ଓ ଅନ୍ୟ ହିନ୍ଦୁ ଦେବା ଦେବୀଙ୍କ ସ୍ଥାପତ୍ୟ ମୂର୍ତି ସହ ଏହାକୁ ଡିଜାଇନ କରିଥିଲେ । ଏହି ମହଳର ଅନନ୍ୟ ଶୈଳୀ ଏପରି ଯେ ଏଠାରେ ୯୫୩ଟି ଝରକା ସବୁ ସୁବଦର ରଙ୍ଗୀନ କାଚ କାମ ହେଇ ନିର୍ମାଣ ହୋଇଛି । ଝରକା ସବୁରେ ଜାଲି କମ ହେଇ ପରଦା ସବୁ ଲାଗିଥିବାରୁ ମୁକ୍ତ ବାୟୁ ଭିତରକୁ ଆସିଥାଏ । ଏଥିପାଇଁ ଏହି ମହଲକୁ ହାୱା ମହଲ ନାମକରଣ କର ଯାଇଥିଲା । ଗ୍ରୀଷ୍ମ କାଳରେ ଏହି ମହଲ ଶୀତତାପ ନିୟନ୍ତ୍ରିତ ଘର ପରି ଲାଗେ । ୨୦୦୬ ମସିହାରେ ଏହି ମହଲର ବ୍ୟାପକ ଉନ୍ନୟନ କରାଯାଇ ୪5୫୬.୮ କୋଟି ଟଙ୍କା ଖର୍ଚ କରାଯାଇଥିଲା । ଇଉନିଟ ଟ୍ରଷ୍ଟ ଅଫ ଇଣ୍ଡିଆ ତରଫରୁ ଏହାର ଏଇତିହାସିକ ସ୍ଥାପତ୍ୟ କଳାର ରକ୍ଷଣବେକ୍ଷଣ କାର୍ଯ୍ୟ ହାତକୁ ନିଆଯାଇଥିଲା । ଏହି ମାହାଲଟି ପିରାମିଡ ଆକାରରେ ପାଞ୍ଚ ମହଲାରେ ତିଆରି ହେଇଛି । ସାମନା ପାଟରେ ଝରକା ସବୁରେ ରଙ୍ଗୀନ କାଚାକାମ ହେଇ ମହଲର ସୋଭା ବର୍ଧନ କରିଥାଏ । ଭିତର ଗୃହମାନଙ୍କୁ ବିଭିନ୍ନ ରଙ୍ଗର ମର୍ବଳ ପ୍ରସ୍ତର ଲଗା ଯାଇଥାଏ । ମହଲର ମଧ୍ୟ ଭାଗରେ ସନ୍ତରଣ ନିମନ୍ତେ ଜଳାଶୟ ଓ ଜଳର ଫାଉଣ୍ଟେନ ମଧ୍ୟ ରହିଛି । ଏହି ମହଲରେ ଫତେପୁର ସିକ୍ରିଠାରେ ପଞ୍ଚ ମହଲର କଳାକୃତି ସହ ସାମଞ୍ଜସ୍ୟ ରହିଥିବାର ଦେଖା ଯାଏ । ହାୱା ମହଲରେ ଏକ ପ୍ରତ୍ନତତ୍ତ୍ୱ ସଂଗ୍ରହାଳୟ ମଧ୍ୟ ଏହାର ମଧ୍ୟ ଭାଗର ଅଗଣାରେ ରହିଛି । ହାୱା ମହଲ ରାଜସ୍ଥାନ ସରକାରଙ୍କ ପ୍ରତ୍ନତତ୍ତ୍ୱ ଭିଭାଗଦ୍ୱାରା ପ୍ରତ୍ୟକ୍ଷ ପରିଚାଳନାରେ ରହିଛି । ଗମନାଗମନ ଜଯପୁରକୁ ପହଞ୍ଚିବାକୁ ପର୍ଯ୍ୟାପ୍ତ ସୁବିଧା ଉପଲବ୍ଧ । ବିମାନ ଯୋଗେ ଜଯପୁର ବିମାନ ବନ୍ଦରକୁ ସୁବିଧାରେ ଦିଲ୍ଲୀ ଓ ଅନ୍ୟ ସ୍ଥାନରୁ ବିମାନ ରହିଛି । ଭାରତୀୟ ରେଳବାଇ ପକ୍ଷୀରୁ ଦେଶର ସମସ୍ତ ପ୍ରମୁଖ ସ୍ଥାନରୁ ଜଯପୁରକୁ ଟ୍ରେନ ସେବା ପ୍ରତ୍ୟହ ରହିଛି । ଜଯପୁର ଦେଇ ଜାତୀୟ ରାଜପଥ ମଧ୍ୟ ଯାଇଥିବାରୁ ରାସ୍ତା ପରିବହନ ମଧ୍ୟ ସହଜ । ହାୱା ମହଲକୁ ଯିବାକୁ ହେଲେ ତାହା ପାର୍ଶ୍ୱ ବାରଟି ରାସ୍ତାରେ ଯିବାକୁ ହୁଏ ଓ ପଛ ପଟେ ଥିବାଦ୍ୱାରା ଦେଇ ଭିତରକୁ ଯାଇ ହୁଏ । ଏଠାରୁ ସୂର୍ଯ୍ୟାସ୍ତ ଓ ସୁର୍ଜ୍ୟୋଦୟ ଦୃଶ୍ୟ ଅତି ମନୋହର ।
ଡେଲାଫ୍ଲୋକ୍ସାସିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ବାକ୍ସଡେଲା ଏକ ବିକ୍ରୟ ନାମ, ହେଉଛି ଏକ ଆଣ୍ଟିବାୟୋଟିକ ଯାହା ଚର୍ମ ଜୀବାଣୁ ଓ ଚର୍ମର ବିଭିନ୍ନ ଅଂଶର ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ସାଧାରଣତଃ ଏମଆର ଏମଆରଏସଏ   ଏବଂ ସୁଡୋମୋନାସ ପାଇଁ ପ୍ରଭାବଶାଳୀ । ଏହା ପାଟିରେ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା ଏବଂ ଅଇ ଲାଗେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଟେଣ୍ଡିନାଇଟିସ୍, ପେରିଫେରାଲ୍ ନ୍ୟୁରୋପାଥି, ସାଇକୋସିସ, କ୍ଲୋଷ୍ଟ୍ରିଡିଅମ ଡିଫିସିଲ ସଂକ୍ରମଣ ଏବଂ ଆନାଫାଇଲକ୍‌ସିସ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଫ୍ଲୋରୋକୁଇନୋଲୋନ ଶ୍ରେଣୀର ଔଷଧ । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡେଲାଫ୍ଲୋକ୍ସାସିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୫ ଦିନର ଚିକିତ୍ସାରେ ପ୍ରାୟ ୬୧୫ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୭୬୦ ଡଲାର ଅଟେ ।
ବିସ୍‌ମିଲ୍ଲା ଖାନ  (୨୧ ମାର୍ଚ୍ଚ ୧୯୧୩ - ୨୧ ଅଗଷ୍ଟ ୨୦୦୬) ଜଣେ ଭାରତୀୟ ସଙ୍ଗୀତକାର ଓ ଶେହ‌ନାଇ ବା‌ଦକ ଥିଲେ  । ‌ବ‌ହୁ ଦିନ ଯାଏଁ ଶେହ‌‌ନାଇ ମୁଖ୍ୟତଃ ପାରମ୍ପରିକ ପୂଜା ପାଠରେ ବ୍ୟ‌ବ‌ହାର କରାଯାଉଥିଲା । ଶେହ‌ନାଇକୁ ଲୋକ ଲୋଚନ‌କୁ ଆଣିବା ଓ ସଙ୍ଗୀତ ସ‌ମାରୋହରେ ପ୍ରସିଦ୍ଧ କରିବାର ମୁଖ୍ୟ ଶ୍ରେୟ ଉସ୍ତାଦ ବିସମିଲ୍ଲା ଖାନକୁ ଯାଏ । ଏଥିପାଇଁ ୨୦୦୧ ତାଙ୍କୁ ଭାରତର ସର୍ବୋଚ୍ଚ ନାଗରୀକ ସମ୍ମାନ ଭାରତ ରତ୍ନ ସମ୍ମାନୀତ କରାଯାଇଛି । ବିସ୍‌ମିଲ୍ଲା ଖାନ ଏହି ସମ୍ମାନରେ ସମ୍ମାନୀତ ହୋଇଥିବା ତୃତୀୟ ଶାସ୍ତ୍ରୀୟ ସଙ୍ଗୀତକାର । ତାଙ୍କୁ ପଦ୍ମ ବିଭୂଷଣ ସମ୍ମାନରେ ମଧ୍ୟ ସମ୍ମାନୀତ କରାଯାଇଛି । ଜୀବନ ଓ ପରିବାର ବିସ୍‌ମିଲ୍ଲା ଖାନ ବିହାରର ଦୁମରାଁଓରେ ୧୯୧୩ ମସିହା ମାର୍ଚ୍ଚ ୨୧ ତାରିଖରେ ଜନ୍ମଗ୍ରହଣ କରିଥିଲେ । ସିଏ ବଚ୍ଚେଇ ଖାନ ଓ ମିଥାନଙ୍କ ଦ୍ୱିତୀୟ ପୁତ୍ର ଥିଲେ । ତାଙ୍କର ପିତା ଓ ପିତାମହ ବିହାରର ଦୁମରାଁଓ ଓ ଭୋଜପୁର ରାଜାଙ୍କ ଦରବାରରେ ଶେହ‌ନାଇ ବାଦକ ଥିଲେ । ଜଣେ ଶିୟା ମୁସଲିମ ହେବା ସ‌ତ୍ତ୍ୱେ ବିସମିଲ୍ଲା ଖାନ ସରସ୍ୱତୀ ଙ୍କର ଭକ୍ତ ଥିଲେ ଓ ବାରଣାସୀର ବିଶ୍ୱନାଥ ମନ୍ଦିରରେ ଓ ଗଙ୍ଗାନ‌ଦୀ କୂଳରେ ଶାହାନାଇ ବଜାଉଥିଲେ । ସିଏ ଚଳଚ୍ଚିତ୍ର ଜଗତରେ ମଧ୍ୟ କିଛି ସମୟ କାମ କରିଛନ୍ତି । କନ୍ନଡ଼ ଚଳଚ୍ଚିତ୍ର ସନ୍ନାଡ଼ି ଅପନ୍ନା ଏବଂ ଗୁଞ୍ଜ ଉଠି ଶେହ‌ନାଇ (୧୯୫୯)ରେ ଶାହାନାଇ ବଜାଇଛନ୍ତି ଓ ସତ୍ୟଜିତ ରାୟଙ୍କ ଚଳଚ୍ଚିତ୍ର ଜଲସାଘରରେ କାମ କରିଛନ୍ତି  । ବିଖ୍ୟାତ ନିର୍ଦ୍ଦେଶକ ଗୌତମ ‌ଘୋଷ ସାଙ୍ଗମିଲ ସେ ମୁଲାଖାତ ନାମରେ ଗୋଟିଏ ପ୍ରାମାଣିକ ଚଳଚ୍ଚିତ୍ର ଜୀବନ ଉପରେ ତିଆରିଛନ୍ତି । ଶେଷ ଜୀବନ ବିସମିଲ୍ଲା ଖାନଙ୍କୁ ୨୦୦୬ ମସିହା ଅଗଷ୍ଟ ୧୭ ତାରିଖରେ ଅସୁସ୍ଥ ଯୋଗୁଁ ହେରୀଟେଜ ହସପିଟାଲ ବାରଣାସୀରେ ଭର୍ତ୍ତୀ କରାଯାଇଥିଲା । ତାହାର ଚାରିଦିନ ପରେ ୨୦୦୬ ମସିହା ଅଗଷ୍ଟ ୨୧ ତାରିଖ ହୃଦୟର ଗତି ବନ୍ଦ ହୋଇଯିବା ଯୋଗୁଁ ସିଏ ମୃତ୍ୟୁବରଣ କରିଥିଲେ । ଭାରତ ସରକାର ତାଙ୍କର ମୃତ୍ୟୁକୁ ରାଷ୍ଟ୍ରୀ‌ୟ ଶୋକ ଦିବସ ଘୋଷଣା କରିଥିଲେ । ତାଙ୍କର ମୃତ ଶରୀର ସ‌ହ ଗୋଟିଏ ଶେହ‌ନାଇ ପୁରୁଣା ବାରଣାସୀ ସ‌ହରରେ ଥିବା ଫେଟମେନ କବ୍ରସ୍ଥାନରେ ଗୋଟିଏ ନିମ ଗଛତଳେ ଭାରତୀୟ ସେନାଙ୍କଦ୍ୱାରା ୨୧ ତୋପର ସଲାମୀ ଦେଇ ପୋତି ଦିଆ‌ଯାଇଥିଲା ।
ଓସ୍ମାନାବାଦ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଓସ୍ମନବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଓସ୍ମାନାବାଦ ୧୮.୧୮୧୬ ଉତ୍ତର ଅକ୍ଷାଂଶ ଓ ୭୬.୦୩୮୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଓସ୍ମାନାବାଦ ସହରର ମୋଟ ଜନସଂଖ୍ୟା ୧୭୫୧୦ ଅଟେ । ସେଥି ମଧ୍ୟରୁ ୫୧.୯୦% ଜଣ ପରୁଷ ହୋଇଥିବା ବେଳେ ୪୮.୧୦% ଜଣ ନାରୀ ଅଟନ୍ତି । ଓସ୍ମାନାବାଦର ସାକ୍ଷରତା ହାର ୬୮.୨୧% ଅଟେ । ଏହା ଜାତୀୟ ହାରଠାରୁ -୩.୩୭% ପ୍ରତିଶତ କମ ଅଟେ । ସେଥିରୁ ୩୯.୧୯% ପ୍ରତିଶତ ପୁରୁଷ ଓ ୨୯.୦୨% ନାରୀ ଅଟନ୍ତି । ୧୪.୦୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଓସ୍ମାନାବାଦର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଓସ୍ମାନାବାଦରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ / ହୋଇଥାଏ ।
ମହାଶ୍ୱେତା ସାହୁ  (ଜନ୍ମ : ୧୫ ଜୁନ ୧୯୮୧) ଜଣେ ଓଡ଼ିଆ ଗାଳ୍ପିକା  । ଗଳ୍ପ ଭିନ୍ନ ସେ ଉପନ୍ୟାସ, କବିତା, ପ୍ରବନ୍ଧ ଓ ସମାଲୋଚନା ସାହିତ୍ୟରେ ମଧ୍ୟ ନିଜ ଲେଖନୀ ଚାଳନା କରନ୍ତି । ବୃତ୍ତିରେ ସେ ଜଣେ ଅଧ୍ୟାପିକା ଓ ଓଡ଼ିଆ ଭାଷା ସାହିତ୍ୟର ଶିକ୍ଷାଦାନ କରନ୍ତି । ପ୍ରାରମ୍ଭିକ ଜୀବନ ମହାଶ୍ୱେତା ୧୯୮୧ ମସିହାରେ ଯାଜପୁରରେ ଜନ୍ମଗ୍ରହଣ କରିଥିଲେ । ରମାଦେବୀ ମହିଳା ମହାବିଦ୍ୟାଳୟରେ ସେ ଶିକ୍ଷାଗ୍ରହଣ କରିଥିଲେ । ନବମ ଶ୍ରେଣୀରେ ପଢ଼ିଲାବେଳୁ ସେ ଲେଖାଲେଖି ଆରମ୍ଭ କରିଥିଲେ । ୧୯୯୭ ମସିହାରେ ରମାଦେବୀ ମହିଳା ମହାବିଦ୍ୟାଳୟର ପତ୍ରିକାରେ ତାଙ୍କର ପ୍ରଥମ ଗଳ୍ପ ପ୍ରକାଶିତ ହେଇଥିଲା । ଶେଷସୀମା ପରେ ଶୀର୍ଷକରେ ତାଙ୍କର ଅନ୍ୟଏକ ଗପ ସମୟର ରବିବାର ପୃଷ୍ଠାରେ ପ୍ରକାଶିତ ହୋଇ ଖୁବ ଲୋକପ୍ରିୟ ହୋଇଥିଲା ।
କୋକୋସ୍ ଦ୍ୱୀପପୁଞ୍ଜ ବା କୀଲିଙ୍ଗ ଦ୍ୱୀପପୁଞ୍ଜ ଏକ ଅଷ୍ଟ୍ରେଲିୟ କ୍ଷେତ୍ର ଅଟେ । ଏହା ପ୍ରାୟତଃ ଶ୍ରୀଲଙ୍କା ଓ ଅଷ୍ଟ୍ରେଲିଆ ମଝି ରାସ୍ତାରେ ଅବସ୍ଥିତ ।
ପାରିବାରିକ ହାଇପରକୋଲେଷ୍ଟେରୋଲେମିଆ   ହେଉଛି ଏକ ଜେନେଟିକ ରୋଗ ଗୋଷ୍ଠୀ ଯେଉଁଥିରେ ଅତ୍ୟଧିକ ଉଚ୍ଚ କୋଲେଷ୍ଟ୍ରଲ ସ୍ତର ଦେଖାଯାଏ  ଏହି ରୋଗ ହେଲେ ଚର୍ମ, ଟେଣ୍ଡନ କିମ୍ବା ଆଖିରେ ହଳଦିଆ ଲିପିଡ ଜମାହୋଇଯାଏ । ରୋଗ ଜଟିଳ ହେଲେ ଅଳ୍ପ ବୟସରେ ହୃଦଘାତ ଏବଂ ଷ୍ଟ୍ରୋକ୍ ହୋଇପାରେ । ୪୫ ବର୍ଷ ବୟସରୁ କମ୍ ବୟସର ଲୋକଙ୍କର ହୃଦଘାତ ଥିଲେ ୨୦% ଲୋକଙ୍କର ଏହି ରୋଗ ଥାଏ  ଏହା ସାଧାରଣତଃ ଏଲଡିଏଲ ରିସେପ୍ଟର, ଆପୋଲାଇପୋପ୍ରୋଟିନ କିମ୍ବା ପିସିଏସକେ୯ର ଜିନ ମ୍ୟୁଟେସନ ଯୋଗୁ ଘଟିଥାଏ  ଗୋଟିଏ ହେଟେରୋଜାଇଗସ କିମ୍ବା ଉଭୟ ହୋମୋଜାଇଗସ ଜିନ୍ ଜଡିତ ହୋଇପାରେ  କ୍ୱଚିତ୍ ଅନ୍ୟ କେତେକ ଜିନରେ ପରିବର୍ତ୍ତନ ମଧ୍ୟ ଏହି ରୋଗର କାରଣ ହୋଇପାରେ  ଏହି ଅବସ୍ଥାର ଚିହ୍ନଟ ପାଇଁ ସାଧାରଣ ଜନତାଙ୍କୁ ସ୍କ୍ରିନିଂ କରିବା ସୁପାରିଶ କରାଯାଏ  ଏହି ରୋଫକୁ ,କିମ୍ବା ଡିସଲିପିଡେମିଆ ଭାବରେ ଶ୍ରେଣୀଭୁକ୍ତ କରାଯାଇପାରେ  ଚିକିତ୍ସାରେ ଏକ ସୁସ୍ଥ ଖାଦ୍ୟ, ଧୂମପାନ ବନ୍ଦ କରିବା ଏବଂ ବ୍ୟାୟାମ କରିବାକୁ ଉପଦେଶ ଦିଆଯାଏ । ପ୍ରଥମ ଲାଇନ୍ ଔଷଧ ଭାବରେ ଉଚ୍ଚ ଡୋଜର ଷ୍ଟାଟିନ୍ ଦିଆଯାଏ ଯାହା ସାଥିରେ ଏଜେଟିମାଇବ କିମ୍ବା ପିସିଏସକେ୯ ଇନହିବିଟର ଯୋଗ କରାଯାଇପାରେ  ଅନ୍ୟାନ୍ୟ ପଦକ୍ଷେପଗୁଡ଼ିକରେ ମାଇପୋମେରସେନ, ଲୋମିଟାପାଇଡ, ଏଲଡିଏଲ ଆଫେରେସିସ  (ଡାଏଲିସିସ ଭଳି ପଦ୍ଧତିରେ ଏଲଡିଏଲ ଅପସାରଣ) ଏବଂ ଯକୃଟ ପ୍ରତିରୋପଣ ଅନ୍ତର୍ଭୁକ୍ତ ହୋଇପାରେ  ଏହି ରୋଗ ଯୁକ୍ତରାଷ୍ଟ୍ରର ୨୫୦ ଜଣଙ୍କ ମଧ୍ୟରୁ ଜଣଙ୍କୁ ପ୍ରଭାବିତ କରେ  ପ୍ରାୟ ୪୦୦ ଲୋକଙ୍କ ମଧ୍ୟରୁ ଜଣକର ଗୋଟିଏ କପି ଏଲଡିଏଲ ରିସେପ୍ଟରକୁ ପ୍ରଭାବିତ କରିଥାଏ ଓ ଦୁଇଟି କପି ପ୍ରାୟ ୧ ନିୟୁତରେ ଜଣକର ଦେଖାଯାଏ  ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି  ଫ୍ରେଞ୍ଚ କାନାଡ଼ିଆନ ଓ ଦକ୍ଷିଣ ଆଫ୍ରୁକାର ଆଫ୍ରିକାନର ଅଧିବାସୀ ଅଧିକ ପ୍ରଭାବିତ ହୁଅନ୍ତି  ଏହି ରୋଗ ବିଷୟ ପ୍ରଥମେ ୧୯୩୮ରେ ବର୍ଣ୍ଣନା କରାଯାଇଥିଲା ।
ଶୋଙ୍କପଗାଡ଼ିଆ ଗାଁ ଓଡ଼ିଶାର ବାଲେଶ୍ୱର ଜିଲ୍ଲାର ବାହନଗା ବ୍ଲକ ଅନ୍ତର୍ଗତ ସୋର ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ସୋର ନିକଟରେ ଅବସ୍ଥିତ । ଏହା ବାଲେଶ୍ୱର ଠାରୁ୩୫ କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ବିଦ୍ୟାଳୟ ଏହି ଗାଆଁରେ ପୋଡାଡ଼ିଆ ଉଚ୍ଚ ବିଦ୍ୟାଳୟ ଅବସ୍ଥିତ । ଅନ୍ୟାନ୍ୟ ପର୍ଯ୍ୟଟନ ଏହି ଗାଁରେ ଏକ ଶିବ ମନ୍ଦିର ଅଛି ।
ଇଶା ଗୁପ୍ତା  (ଜନ୍ମ: ୨୮ ନଭେମ୍ବର ୧୯୮୫) ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ମଡେଲ ଏବଂ ୨୦୦୭ର ମିସ୍ ଇଣ୍ଡିଆ ଇଣ୍ଟରନ୍ୟାସନାଲ୍ ବିଜେତା  । ସେ ହିନ୍ଦୀ କଥାଚିତ୍ର ଜଗତରେ ଅଭିନୟ କରନ୍ତି । ଇଶା ୨୦୦୭ରେ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ଭାଗନେଇଥିଲେ । ସେଠାରେ ସେ ମିସ୍ ଇଣ୍ଡିଆ ଇଣ୍ଟରନ୍ୟାସଲାନ୍ ଭାବେ ବିଜୟୀ ହୋଇଥିଲେ ଏବଂ ପରେ ମିସ୍ ଇଣ୍ଟରନ୍ୟାସଲାନ୍‌ରେ ମଧ୍ୟ ଅଂଶଗ୍ରହଣ କରିଥିଲେ । ଏହାପରେ ସେ ଚଳଚ୍ଚିତ୍ରରେ ଅଭିନୟ କରିବା ପାଇଁ ସୁଯୋଗ ପାଇଥିଲେ । ୨୦୧୨ରେ ଇଶା ଅଭିନେତା ଇମ୍ରାନ ହାସିମ୍‌ଙ୍କ ସ‌ହ ଜନ୍ନତ୍‌-୨ରେ ପ୍ରଥମ କରି ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ୨୦୧୩ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ ହୋଇଥିଲେ । ଏହାପରେ ସେ ଚକ୍ରବ୍ୟୁହ, ହମ୍‌ସକଲ୍‌ସ୍, ରାଜ୍ 3 , ରୁସ୍ତମ୍ ଭଳି କଥାଚିତ୍ରରେ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ଇଶା ୨୮ ନଭେମ୍ବର ୧୯୮୫ରେ ନୂଆ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ଅବସରପ୍ରାପ୍ତ ବାୟୁସେନା ଅଧିକାରୀ ଏବଂ ମାଆ ଜଣେ ଗୃହିଣୀ । ତାଙ୍କର ଜଣେ ଭଉଣୀ ଅଛନ୍ତି ନେହା । ସେ ମଣିପାଳ ବିଶ୍ୱ ବିଦ୍ୟାଳୟ, କର୍ଣାଟକରେ ଗଣ ଯୋଗାଯୋଗ ବିଷୟରେ ପଢ଼ୁଥିଲା ବେଳେ ମିସ୍ ଇଣ୍ଡିଆ ପ୍ରତିଯୋଗିତା ପାଇଁ ଯାଇଥିଲେ । ଅଭିନୟ ଜୀବନ ଇଶା ୨୦୦୭ରେ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ ମିସ୍ ଫଟୋଜେନିକ୍ ପୁରସ୍କାର ପାଇଥିଲେ । ଏବଂ ୩ୟ ସ୍ଥାନରେ ରହିଥିଲେ, ଫଳରେ ସେ ମିସ୍ ଇଣ୍ଡିଆ ଇଣ୍ଟରନ୍ୟାସନାଲ୍ ପାଇଁ ଯାଇଥିଲେ । ୨୦୧୦ରେ ସେ କିଙ୍ଗ୍‌ଫିସର୍‌ କ୍ୟାଲେଣ୍ଡରର ଏକ ମଡେଲ ଭାବରେ ସ୍ଥାନ ପାଇଥିଲେ । ଇଶା ୨୦୧୨ରେ ମହେଶ ଭଟ୍ଟଙ୍କ ଚଳଚ୍ଚିତ୍ର ଜନ୍ନତ୍-୨ରେ ଅଭିନେତା ଇମ୍ରାନ ହାସିମ୍‌ଙ୍କ ସ‌ହ କଥାଚିତ୍ର ଜଗତରେ ପ୍ରବେଶ କରିଥିଲେ । ଇଶା ତାଙ୍କର ଅଭିନୟ ପାଇଁ ଭଲ ମନ୍ତବ୍ୟ ମଧ୍ୟ ପାଇଥିଲେ । ଆଉ କିଛି ମଧ୍ୟ ତାଙ୍କୁ ଏକ ଅଭିନୟ ଶିକ୍ଷା କେନ୍ଦ୍ରରେ ଯୋଗ ଦେବାକୁ ଉପଦେଶ ଦେଇଥିଲେ । ଗୌରବ ମଲାନୀ କ‌ହିଥିଲେ କି ଇଶା ଲାରା ଦତ୍ତ ଏବଂ ଇଶା କୋପିକରଙ୍କର ମିଶ୍ରଣ ପରି ଲାଗୁଛନ୍ତି । ଏହାପରେ ସେ ବିକ୍ରମ ଭଟ୍ଟଙ୍କ ଚଳଚ୍ଚିତ୍ର ରାଜ୍ 3 ରେ ପୁଣିଥରେ ଇମ୍ରାନ ହାସିମ୍‌ଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ବିପାଶା ବସୁ ମଧ୍ୟ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ଭୂମିକା ପାଇଁ ସମୀକ୍ଷକ ତରଣ ଆଦର୍ଶ ଇଶାଙ୍କୁ ପ୍ରସଂଶା କରିଥିଲେ । ଅନ୍ୟତମ ସମୀକ୍ଷକ କୋମଳ ନାହଟା ମଧ୍ୟ ଇଶାଙ୍କୁ ପ୍ରସଂଶା କରିଥିଲେ । ଏହି ଚଳଚ୍ଚିତ୍ରଟି ମଧ୍ୟ ସଫଳ ବ୍ୟବସାୟ କରିଥିଲା । ୨୦୧୩ରେ ଇଶା କରଣ ଜୋହରଙ୍କର ଚଳଚ୍ଚିତ୍ର ଗୋରୀ ତେରେ ପ୍ୟାର୍ ମେଁ‌ରେ ଇମ୍ରାନ ଖାଁଙ୍କ ସ‌ହ ଧେତ୍ ତେରି କି ଗୀତରେ ଅଭିନୟ କରିଥିଲେ । ୨୦୧୪ରେ ଇଶା ନିର୍ଦ୍ଦେଶକ ସାଜିଦ୍ ଖାଁଙ୍କ ଚଳଚ୍ଚିତ୍ର ହ‌ମ୍‌ସକଲ୍‌ସ୍‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ସ‌ହ ସୈଫ ଅଲ୍ଲୀ ଖାନ୍, ରିତେଶ ଦେଶମୁଖ, ରାମ କପୁର, ବିପାଶା ବସୁ ଏବଂ ତମନ୍ନା ଭାଟିଆ ପ୍ରମୁଖ ଅଭିନୟ କରିଥିଲେ । ମାତ୍ର ଚଳଚ୍ଚିତ୍ରଟି ସଫଳ ବ୍ୟବସାୟ କରିପାରିନଥିଲା । ୨୦୧୬ରେ ଇଶା ନୀରଜ ପାଣ୍ଡେଙ୍କର ଚଳଚ୍ଚିତ୍ର ରୁସ୍ତମ୍‌ରେ ଖଳନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ସ‌ହ ଅଭିନେତା ଅକ୍ଷୟ କୁମାର ଏବଂ ଇଲିୟାନା ଡି ' କ୍ରୁଜ ପ୍ରମୁଖ ଅଭିନୟ କରିଥିଲେ ।
, ରାଭୁଲିଜୁମାବ  ଇଂରାଜୀ ଭାଷାରେ , ଏକ ବେପାର ନାମ ଅଲ୍ଟୋମିରିସ, ହେଉଛି ଏକ ଔଷଧ ଯାହା ପାରୋକ୍ସିସମାଲ୍ ନୋକଟରନାଲ ହେମୋଗ୍ଲୋବିନୁରିଆ   ଏବଂ ଆଟିପିକାଲ୍ ହେମୋଲାଇଟିକ୍ ୟୁରେମିକ ସିଣ୍ଡ୍ରୋମର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ତରଳ ଝାଡ଼ା, ଜ୍ୱର, ଅଇ, ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମେନିଙ୍ଗୋକୋକାଲ୍ ସଂକ୍ରମଣ ହୋଇପାରେ । ଗର୍ଭାବସ୍ଥାରେ କୌଣସି ସ୍ପଷ୍ଟ କ୍ଷତି ହୋଇନଥିବାବେଳେ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସଂପୃକ୍ତ ଉପାଦାନ ୫  ( 5/ 5)ର କାର୍ଯ୍ୟକଳାପ ସ‌ହିତ ସଂଯୁକ୍ତ ହେ ଅବରୋଧ କରେ  । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ରାଭୁଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ବର୍ଷକୁ ଏହାର ମୂଲ୍ୟ ପ୍ରାୟ ୪୬୦,୦୦୦ ଡଲାର ଅଟେ ।
ମାୟୋକାର୍ଡ଼ାଇଟିସ ବା ଇନଫ୍ଲାମେଟରି କାର୍ଡ଼ିଓମାୟୋପାଥି  (ଇଂରାଜୀ ଭାଷାରେ ବା ) ରୋଗ କୁହାଯାଏ ଯେତେବେଳେ ହୃତ୍‌ପିଣ୍ଡ ମାଂସପେଶୀର ପ୍ରଦାହ   ହୁଏ  । ଏହାର ଲକ୍ଷଣ: ଅଣନିଶ୍ୱାସୀ  , ଛାତି ଯନ୍ତ୍ରଣା, ବ୍ୟାୟାମ ଅକ୍ଷମତା ଓ ଅନିୟମିତ ହୃତ୍ ସ୍ପନ୍ଦନ ଇତ୍ୟାଦି । ଏହି ସମସ୍ୟା କିଛି ଘଣ୍ଟାରୁ କିଛି ମାସ ପର୍ଯ୍ୟନ୍ତ ରହେ । ରୋଗ ଜଟିଳ ହେଲେ ଡାଇଲେଟେଡ କାର୍ଡ଼ିଓମାୟୋପାଥି   ହୋଇ ହୃଦ୍‌ପାତ ହୁଏ ବା ହୃଦ୍‌ରୋଧ ହୁଏ । ଅଧିକାଂଶ ସମୟରେ ଭୁତାଣୁ ସଂକ୍ରମଣ   ଯୋଗୁ ମାୟୋକାର୍ଡ଼ାଇଟିସ ରୋଗ ହୁଏ । ଅନ୍ୟାନ୍ୟ କାରଣ ମଧ୍ୟରେ ଜୀବାଣୁ ସଂକ୍ରମଣ  , କେତେକ ଔଷଧ, ଟକ୍ସିନ ଓ ଅଟୋଇମ୍ମ୍ୟୁନ ରୋଗ   ଅଧିକ ଦେଖାଯାଏ । ଇସିଜି, ଅଧିକ ଟ୍ରୋପୋନିନ  , ହୃତ୍‌ପିଣ୍ଡ ଏମଆରଆଇ   ଓ ବେଳେବେଳେ ହୃତ୍‌ପିଣ୍ଡ ବାୟୋପ୍ସି କରି ରୋଗ ନିଧାର୍ଯ୍ୟ କରାଯାଏ । ହୃତ୍‌ପିଣ୍ଡ ଭଲ୍‌ଭ ରୋଗର  ସଂପୃକ୍ତିକୁ ଇକୋକାର୍ଡ଼ିଓଗ୍ରାମ    ସାହାଯ୍ୟରେ ବିଦାୟ କରାଯାଏ । ରୋଗର କାରଣ ଓ ଗମ୍ଭୀରତା ଉପରେ ଚିକିତ୍ସା ନିର୍ଭର କରେ । ଅଧିକାଂଶ ସମୟରେ ଏସିଇ ଇନହିବିଟର  , ବିଟା ବ୍ଲକର   ଓ ଡାଇୟୁରେଟକ   ଔଷଧ ଦିଆଯାଏ । କିଛି କାଳ ଧରି କୌଣସି କାମ ବା ବ୍ୟାୟାମ ନ କରିବାକୁ ଉପଦେଶ ଦିଆଯାଏ । କେତେକ କ୍ଷେତ୍ରରେ କର୍ଟିକୋସ୍ଟିରଏଡ   ବା ଶିରାଭ୍ୟନ୍ତର ଇମ୍ମ୍ୟୁନୋଗ୍ଲୋବ୍ୟୁଲିନ     ଦରକାର ହୁଏ । ସାଂଘାତିକ କେଶ୍‌ରେ ଇମ୍ପ୍ଲାଣ୍ଟେବ୍ଲ କାର୍ଡ଼ିଆକ ଡିଫିବ୍ରିଲେଟର   ବା ହୃତ୍‌ପିଣ୍ଡ ପ୍ରତିରୋପଣ   ଆବଶ୍ୟକ ହୁଏ । ସନ ୨୦୧୩ରେ ପ୍ରାୟ ୧.୫ ନିୟୁତ ମାୟୋକାର୍ଡ଼ାଇଟିସ ରୋଗ ହୋଇଥିଲା । ସବୁ ବୟସର ଲୋକଙ୍କୁ ଏ ରୋଗ ହେବା ସମ୍ଭାବନା ଥିଲେ ମଧ୍ୟ ଯୁବକମାନଙ୍କୁ ଅଧିକ ଆକ୍ରମଣ କରେ । ମହିଳାଙ୍କ ଅପେକ୍ଷା ପୁରୁଷମାନଙ୍କୁ ଏହି ରୋଗ ସାମାନ୍ୟ ଅଧିକ ହୁଏ । ଅଧିକାଂଶ ସାମାନ୍ୟ ଧରଣର ରୋଗ ହୋଇଥାଏ । ସନ ୧୯୯୦ରେ କାର୍ଡ଼ିଓମାୟୋପାଥି    ମାୟୋକାର୍ଡ଼ାଇଟିସ ସ‌ହିତ  ଯୋଗୁ ୨,୯୪,୦୦୦ ମୃତ୍ୟୁ ହୋଇଥିଲା ବେଳେ ସନ ୨୦୧୫ରେ ଏହା ବୃଦ୍ଧି ପାଇ ୩,୫୪,୦୦୦ ମୃତ୍ୟୁ ହୋଇଥିଲା । ଏହି ରୋଗର ପ୍ରାରମ୍ଭିକ ବର୍ଣ୍ଣନା ୧୮୦୦ ଶତାବ୍ଦୀର ମଧ୍ୟ ଭାଗରେ କରାଯାଇଥିଲା ।
କାରଗ୍ଲୁମିକ୍ ଏସିଡ, ଏକ ବେପାର ନାମ କାର୍ବାଗ୍ଲୁ, ଏକ ଔଷଧ ଯାହା ଏନ-ଆସେଟାଇଲଗ୍ଲୁଟାମାଟ ସିନଥେଜ  ( -  ) ଅଭାବ, ପ୍ରୋପୋନିକ୍ ଏସିଡେମିଆ   କିମ୍ବା ମିଥାଇଲମାଲୋନିକ୍ ଏସିଡେମିଆ   ହେତୁ ଉଚ୍ଚ ଆମୋନିଆର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ପେଟ ଯନ୍ତ୍ରଣା, ଜ୍ୱର, ଟନସିଲାଇଟିସ୍, ନିମ୍ନ ଲୋହିତ ରକ୍ତ କଣିକା, ତରଳ ଝାଡ଼ା, ସଂକ୍ରମଣ, ନିମ୍ନ ଲାଲ ରକ୍ତ କଣିକା, ଅଗ୍ନାଶୟ ପ୍ରଦାହ, ଇଲେକ୍ଟ୍ରୋଲାଇଟ୍ ଅସ୍ୱାଭାବିକତା ଏବଂ ମୁଣ୍ଡବିନ୍ଧା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ କାର୍ବାମୋଏଲ୍ ଫସଫେଟ୍ ସିନ୍ଥେଟେଜ୍ ୧  (ସିପିଏସ୍) ଆକ୍ଟିଭେଟର, ଯାହା ଆମୋନିଆକୁ ଭାଙ୍ଗୁଥିବା ଏକ ଏନଜାଇମକୁ ସକ୍ରିୟ କରି କାର୍ଯ୍ୟକ୍ଷମ ହୁଏ  । ୨୦୦୩ ମସିହାରେ ୟୁରୋପରେ ଏବଂ ୨୦୧୦ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ କାରଗ୍ଲୁମିକ୍ ଏସିଡ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଜ୍ୟରେ ୨୦୦ ମିଗ୍ରାର ୬୦ଟି ଟ୍ୟାବଲେଟ୍ ୨୦୨୧ ସୁଦ୍ଧା ଏହାର ମୂଲ୍ୟ ୨,୬୦୦ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୩,୪୦୦ ଡଲାର ଅଟେ।
କୁମାର ଗୋବିନ୍ଦ ଜଣେ ଭାରତୀୟ ଅଭିନେତା ଓ ନିର୍ଦ୍ଦେଶକ । ସେ ମୁଖ୍ୟତଃ କନ୍ନଡ଼ କଥାଚିତ୍ର ଜଗତର କାମ କରନ୍ତି । ସେ ନାୟକ ଭାବରେ ତାଙ୍କ ଅଭିନୀତ ପ୍ରଥମ କନ୍ନଡ଼ କଥାଚିତ୍ର ଶଃ ଓ ଅନୁରାଗ ସଙ୍ଗମ ଭଳି କଥାଚିତ୍ର ପାଇଁ ଜଣାଶୁଣା । ଅଭିନୟ ଜୀବନ କୁମାର ଗୋବିନ୍ଦ ୧୯୯୩ ମସିହାରେ କନ୍ନଡ଼ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଶଃ, ଯାହାର ନିର୍ଦ୍ଦେଶନା ଦେଇଥିଲେ ଉପେନ୍ଦ୍ର । ସେ ନିଜେ କଥାଚିତ୍ରଟିର ପ୍ରଯୋଜନା ମଧ୍ୟ କରିଥିଲେ । ଏହି କଥାଚିତ୍ରଟିର ସଫଳତା ପାଇଥିଲା ଏବଂ ତାଙ୍କୁ ଲୋକପ୍ରିୟ କରାଇଥିଲା । ଅନୁରାଧା ସଙ୍ଗମରେ ସେ ରମେଶ ଅରବିନ୍ଦ ଓ ସୁଧାରାଣୀଙ୍କ ସହିତ ଅଭିନୟ କରିଥିଲେ, ଯେଉଁଥିରେ ସେ ଇନୋସେଣ୍ଟ ଗୋବିନ୍ଦୁ ଭୂମିକାରେ ଅଭିନୟ କରିଥିଲେ । ଏହି ଚରିତ୍ରଟିର ଦର୍ଶକମାନେ ପସନ୍ଦ କରିଥିଲେ । ୧୯୯୫ ମସିହାରେ ତାଙ୍କୁ ଓମ୍ କଥାଚିତ୍ରର ନାୟକ ଭୂମିକାରେ ଅଭିନୟ କରିବା ପାଇଁ ସୁଯୋଗ ମିଳିଥିଲା, ମାତ୍ର ତାହା ନିର୍ମାଣ ହୋଇ ପାରିନଥିଲା । କଥାଚିତ୍ରର ତାଲିକା ନିର୍ଦ୍ଦେଶିତ କଥାଚିତ୍ର ଅଭିନୀ କଥାଚିତ୍ର ଶଃ
ଦୀପାଞ୍ଜଳି, ୨୦୧୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦୁର୍ଗାଚରଣ ମଲ୍ଲିକ । ଦୀପକ ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବିଶ୍ୱଜିତ ମହାନ୍ତି ଏବଂ ଦୀପକ ଦାସ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ବିଦ୍ୟୁତ୍ ରାୟ ଏହି କଥାଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପକ ଏବଂ ଅଞ୍ଜଳୀ । ମିହିର ଦାସ, ପୁଷ୍ପା ପଣ୍ଡା, ବ୍ରଜ ସିଂହ, ଅସୀତ ପତି, ଦେବୁ ବ୍ରହ୍ମା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦୀପକ ଅଞ୍ଜଳୀ ମିହିର ଦାସ ପୁଷ୍ପା ପଣ୍ଡା ବ୍ରଜ ସିଂହ ଅସୀତ ପତି ଦେବୁ ବ୍ରହ୍ମା ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟୁତ୍ ରାୟ ।
ସାବିତ୍ରୀ ୧୯୯୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବାସୁଦେବ ତ୍ରିପାଠୀ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ନିଜମ । ନିର୍ଦ୍ଦେଶକ ଜିତେନ୍ଦ୍ର ମହାପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଶ୍ରୀତମ ଦାସ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ମିହିର ଦାସ, ବିଜୟ ମହାନ୍ତି, ରୁନୁ ପରିଜା, ଅନିସା ଦାସ, ଅରବିନ୍ଦ, ଅଞ୍ଜନା ମମତାଜ, ରମେଶ ପାଳ, ହର ପଟ୍ଟନାୟକ, ସୌମେନ ପୂଜାରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶ୍ରୀତମ ଦାସ ମିହିର ଦାସ ବିଜୟ ମହାନ୍ତି ରୁନୁ ପରିଜା ଅନିସା ଦାସ ଅରବିନ୍ଦ ଅଞ୍ଜନା ମମତାଜ ରମେଶ ପାଳ ହର ପଟ୍ଟନାୟକ ସୌମେନ ପୂଜାରୀ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶିବୁ ଜେନା । ଗୀତିକାର ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ପ୍ରିଗାବାଲିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଲିରିକା/ ) ଏକ ଔଷଧ ଯାହା ଅପସ୍ମାର ବାତ, ସ୍ନାୟୁ ଯନ୍ତ୍ରଣା  , ଫାଇବ୍ରୋମ୍ୟାଲ୍‌ଜିଆ, ରେସ୍ଟଲେସ ଲେଗ୍ସ ସିଣ୍ଡ୍ରୋମ ଓ ଜେନେରାଲାଇଜ୍‌ଡ ଆଙ୍ଗଜାଇଟି ଡିଜଅର୍ଡ଼ର   ରୋଗମାନଙ୍କର ଚିକିତ୍ସାରେ ଦିଆଯାଏ  । ଆଂଶିକ ବାତ   ନିମନ୍ତେ ମଧ୍ୟ ଦିଅଯାଇପାରେ । ଅପରେଶନ ପୂର୍ବରୁ ବ୍ୟବ‌ହାର କଲେ ଯନ୍ତ୍ରଣା କମିଯାଏ କିନ୍ତୁ ପ୍ରଶାନ୍ତି ତ‌ଥା ନିଦ୍ରା ଆସେ ଓ ଚକ୍ଷୁ ସମସ୍ୟା ଉତ୍ପନ୍ନ ହୁଏ । ପାଟିରେ ଏହି ଔଷଧ ଦିଆଯାଏ । ପ୍ରିଗାବାଲିନର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ମୁଣ୍ଡ ଓଜନିଆ  , ନିଦ୍ରାଳୁ ଭାବ   , ଦ୍ୱନ୍ଦ୍ୱ, କମ ସ୍ମରଣ ଶକ୍ତି, ମୋଟର ବା ପ୍ରେରକ ଅନିୟନ୍ତ୍ରଣ, ଶୁଷ୍କ ପାଟି, ଦୃଷ୍ଟି ସମସ୍ୟା ଓ ଓଜନ ବୃଦ୍ଧି ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ହେଲେ ଆଞ୍ଜିଓଇଡିମା, ଔଷଧ ଅପବ୍ୟବ‌ହାର  , ଆତ୍ମହତ୍ୟା ସଙ୍କଟ ହୋଇପାରେ । ଅଧିକ ମାତ୍ରାରେ ଓ ଅଧିକ ଅବଧି ନିମନ୍ତେ ଔଷଧ ବ୍ୟବ‌ହାର କଲେ ଆସକ୍ତ ହୋଇଯାଏ କିନ୍ତୁ ସଠିକ୍ ମାତ୍ରାରେ   ଖାଇଲେ ଏହି ସଙ୍କଟ କମିଯାଏ । ଗର୍ଭାବସ୍ଥା ଓ ସ୍ତନ୍ୟପାନ   ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ପ୍ରିଗାବାଲିନ ଏଇ ପ୍ରକାର ଗାବାପେଣ୍ଟନଏଡ   ଔଷଧ ଯାହା କ୍ୟାଲସିଅମ ଚ୍ୟାନେଲ   ଅବରୋଧ   କରେ । ପ୍ରିଗାବାଲିନ ସନ ୨୦୦୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ରରେ ସ୍ୱୀକୃତ ହୋଇଥିଲା । ଏହା ଗାବାପେଣ୍ଟିନର   ପରବର୍ତ୍ତୀ ସଂସ୍କରଣ । ସନ ୨୦୧୮ ସୁଦ୍ଧା ଏହା ଯୁକ୍ତରାଷ୍ଟ୍ର ଆମେରିକା ବ୍ୟତୀତ ଅନେକ ଦେଶମାନଙ୍କରେ ଜେନେରିକ ଔଷଧ ନାମରେ   ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ହୋଲସେଲ ବାବଦ ଏକ ମାସରେ ପ୍ରାୟ ୪୫୦ ଆମେରିକୀୟ ଡଲାର ଖର୍ଚ୍ଚ ହୁଏ । ଏହି ସମୟରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ପ୍ରାୟ ୬ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ସନ ୨୦୧୬ରେ ଏହାର ୯ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୮୩ତମ ସ୍ଥାନରେ ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହା ଏକ ସିଡ୍ୟୁଲ ୫   ଅନୁସାରେ ନିୟନ୍ତ୍ରିତ ପଦାର୍ଥ   1970  ।
ଗଣ୍ଡାମେର, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୮ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଲାଇକା   : : ; . ୧୯୫୪   ୩ ନଭେମ୍ବର ୧୯୫୭  ମହାକାଶକୁ ଯାଇଥିବା ପ୍ରଥମ ପଶୁ ମାନଙ୍କୁ ମଧ୍ୟରୁ ଜଣେ। ଲାଇକା, ମସ୍କୋ ସ‌ହରର ଏକ ବୁଲା କୁକୁର ଥିଲା ଓ ସୋଭିଏତ ମହାକଶ‌ଯାନସ୍ପୁଟନିକ ୨ ପାଇଁ ଲାଇକାର ଚୟନ କରାଯାଇଥିଲା । ଏହି ମହାକାଶ‌ଯାନଟି ୩ ନଭେମ୍ବର ୧୯୫୭ରେ ଭୁପୃଷ୍ଠରୁ ମହାକାଶକୁ ଛଡ଼ାଯାଇଥିଲା । ଲାଇକାର ଏହି ଅଭିଯାନ ସମୟରେ, ପଶୁପକ୍ଷୀ ଏବଂ ଜୀବନ୍ତ ଜୀବମାନଙ୍କ ଉପରେ ମହାକାଶ ଯାତ୍ରାର ପ୍ରଭାବ କିପରି ପଡେ, ତାହା କାହାରିକୁ ଜଣା ନଥିଲା ଏବଂ ସେହି ସମୟରେ ପୃଥିବୀର ବାୟୁମଣ୍ଡଳରୁ ବାହାରକୁ ଯିବାର ପ୍ରଣାଳୀ ମଧ୍ୟ ସଠିକ ରୂପରେ କାହାରିକୁ ଉପଯୁକ୍ତ ଭାବରେ ଜଣା ନଥିଲା । ସେହି ସମୟରେ କେତେକ ବୈଜ୍ଞାନିକ ମାନଙ୍କ ମତ ଥିଲା ଯେ, ମହାକାଶର ବିଭିନ୍ନ ପରିସ୍ଥିତିର ମୁକାବିଲା କରିବା ପାଇଁ ମନୁଷ୍ୟ ଅସମର୍ଥ ଏବଂ ମନୁଷ୍ୟକୁ ମହାକାଶର ଅଭିଯାନରେ ପଠେଇବା ପୂର୍ବରୁ କୌଣସି ଏକ ଜୀବକୁ ନେଇ ପରୀକ୍ଷଣ କରିବା ନିହାତି ଆବଶ୍ୟକ ଥିଲା । ଜୀବନ୍ତ ଯାତ୍ରୀ ମହାକାଶକୁ ଯିବା ପାଇଁ ଉପଯୁକ୍ତ, ଏହାକୁ ସିଦ୍ଧ କରିବା ଏହି ପରୀକ୍ଷଣର ଲକ୍ଷ ଥିଲା । ସ୍ପୁଟାନିକ ୨ର କେନ୍ଦ୍ରୀୟ ଆର.ଏସ ସଷ୍ଟେନରରେ ଆକସ୍ମିକ ଦୁର୍ଘଟଣାରେ ହୋଇଥିବା ଉତ୍ତାପ ଯୋଗୁଁ ଲାଇକାର ମୃତ୍ୟୁ ହୋଇଥିଲା । ଲାଇକାର ମୃତ୍ୟୁର ପ୍ରକୃତ କାରଣ ୨୦୦୨ ମସିହା ପର୍ଯ୍ୟନ୍ତ ସମସ୍ତଙ୍କ ସମକ୍ଷକୁ ଆସି ନଥିଲା ଏବଂ ଅମ୍ଳଜାନ ଶେଷ ହୋଇଯିବା କାରଣରୁ ଷଷ୍ଠ ଦିନରେ ଲାଇକାର ମୃତ୍ୟୁ ହୋଇଥିଲା ବୋଲି ବିଶ୍ୱବାସୀଙ୍କୁ ଜଣାଇ ଦିଆ ଯାଇଥିଲା ।
ଡାଇଇଥାଇଲକାର୍ବାମାଜିନ  (ଇଂରାଜୀ ଭାଷାରେ ବା ) ଏକ ଔଷଧ ଯାହା ଲିମ୍ଫାଟିକ ଫାଇଲେରିଆସିସ   ଭଳି ଫାଇଲେରିଆସିସ  , ଟ୍ରପିକାଲ ପଲମୋନାରି ଇଓସିନୋଫିଲିଆ   ଓ ଲୋଇଆସିସ   ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ  । ଲୋଇଆସିସ ରୋଗ ସଙ୍କଟାପନ୍ନ ସ୍ଥାନମାନଙ୍କରେ ଏହା ପ୍ରତିଷେଧ ନିମନ୍ତେ ଦିଆଯାଇପାରେ । ଅଙ୍କୋସର୍ସିଆସିସ  ( ବା ) ରୋଗରେ ଏହା ଦିଆଯାଉଥିଲେ ମଧ୍ୟ ସେଥିନିମନ୍ତେ ଇନଭରମେକ୍‌ଟିନ   ଔଷଧକୁ ଅଧିକ ପସନ୍ଦ କରାଯାଏ  । ଏହାକୁ ପାଟିରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ, ମୁଖ ଫୁଲା, ମୁଣ୍ଡବଥା ଥକ୍କା ଅନୁଭବ ଇତ୍ୟାଦି ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଦୃଷ୍ଟିହାନୀ   ଓ ମୁଣ୍ଡବୁଲା   ହୋଇପାରେ । ଏହା ଗର୍ଭାବସ୍ଥା ଓ ସ୍ତନ୍ୟପାନ ସମ‌ୟରେ ଦିଆଯାଇପାରେ ଓ ଶିଶୁ ନିମନ୍ତେ ନିରାପଦ । କିନ୍ତୁ ବିଶ୍ୱ ସ୍ୱାସ୍ଥ୍ୟ ସଂଗଠନ   ଏହାକୁ ଗର୍ଭାବସ୍ଥା ପରେ ଦେବାକୁ ସୁପାରିସ କରେ । ଏହା ପିପେରାଜିନରୁ ପ୍ରସ୍ତୁତ କରାଯାଏ । ସନ ୧୯୪୭ରେ ଡାଇଇଥାଇଲକାର୍ବାମାଜିନ ଆବିଷ୍କାର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ ଏହାର ଏକ ଡୋଜର ହୋଲସେଲ ମୂଲ୍ୟ ୦.୦୧ ଆମେରିକୀୟ ଡଲାରରୁ କମ୍ । ବ୍ୟବସାୟୀକ ଭିତ୍ତିରେ ଏହା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ କିନ୍ତୁ ସେଣ୍ଟର ଫର ଡିଜିଜ କଣ୍ଟ୍ରୋଲରେ   ମିଳେ ।